CCPR Le The Chinland Post Nih Kumhnih Chung NLD Hruaimi Chinram Cozah Riantuanmi Zohfel Ceihmainak An Tuah\nSalai Ngun San Aung| 2017 December 3| Yangon hrambunh Chin Center for Peace and Reconciliation (CCPR) le Hakha hrambunh Fidi Foundation @The Chinland Post ibawm in December 1 le 2, HBA Hall ah nihnih chung Chin ramkulh Cozah le Mizapi pehtlaihnak thawnternak ding kong he pehtlai in NLD hruaimi Chinram cozah nih kumhnih chung a riantuanmi zohfel ceihmainak an tuah.\nHi ceihmainak (Forum) ah Fidi Foundation Operation Director Salai Bawi Uk Thang le CCPR Program Director Salai Duh Hu Thang nih Facilitator an tlaih. Zatlangbu (CSO) Media le Cozah pethlaihning kong ah Chin Civil Society Network Director Salai Jacob Thang le The Chinland Post Editor in Charge Salai Ngun San Aung nih an chim. Kumhnih dengmang a kal cangmi NLD Cozah an riantuannak cungah tuanvo laknak le langhngannak zeitlukdah an ngeih timi tlangtar tangah Chinbridge Institute Founder and Director Salai Van Cung Lian le KMSS in Salai Van Bawi Lian nih chimnak an ngeih.\nSalai Jacob Thang nih, “NLD nih hin thimnak an rak luh lioah mizapi bia an kamhmi hna le an hung tlin tak tak tikah an tuah khawhmi aa dang ngai. An biakam an tlolhmi a tam. Cutikah mizapi nih an hmuh hna ning le an ibochan hna ning zor ngai dawh asi. Hluttaw zong nih upadi cu pakhat hnih an ser. Vawlei hmun le ram kong buaibainak zong an remhchun kho tak tak lo. USDP chan nak in NLD chan tu ahhin ziknawh eihmuarnak um deuh dawh in mizapi hmurka a leng. USDP chan ahcun tangka ngei mirum le bawi ikomh in riantuannak, tangka ngei pawl papek nak (Cronyism) a rak um i NLD chan ahcun chungkhat papeknak (Nepotism) a tam. Cozah nih committee an sermi tete ah Zatlangbu chung hruaitu minung an kan telh pah len nain a tak biachahnak ahcun kan aw-aan aa tel kho tak tak lo. Zei asi hmanah ah Democracy ukphung sernak ahhin Media le Zatlangbu nih hin Cozah hi a doh in doh siloin dirkamh le riantuanti khawh kan herh deuhmi asi” tiah a chim.\nSalai Van Cung Lian hi Hakha khuachung minung 700 sinah Chin Ramkulh Cozah riantuannak ahhin ningcang lo riantuannak (corruption) a um maw timi hlathlainak (research) a tuah cuahmah liomi asi. Cu a tuah mi chungin Pyidawtha sang ah minung 100 an hal mi hna nih an lehmi kha tutan ah a tlangpi in a chim. Ningcang lo riantuan (corruption) timi cu mizapi nih thimmi hruaitu nih a nawlngeihnak kha pumpak hlawknak caah a hman mi khi asi tiah vawlei cung huap hibantuk lei hlathlainak a tuahmi pawl an chimmi cherhchan in a fianter i corruption hi Khrihfabu chung zongah a ummi thil a si tiah alanghter.\nSalai Van Bawi Lian nih, “Thanchonak (development) kan timi hi phun hnih in a um. Minung hram thanchonak timi le inn le lo, lam sul lei thanchonak an si. Minung hram thanchonak timi cu minung nunning santernak, ngandamnak le fimcawnnak tibantuk kha asi. Tu kan cozah hi thanchonak ti an chim paoh ah lam le sul inn tha tha saknak kong lawngte an chim. Thanchonak timi hi an ifiang lo hlah maw ti ka ruat. Nihin tiangah kan cozah nih Chin ramkulh ca rian an tuannak ahhin a fek i a pipuammi timhtuahnak mumai (policy) an ser kho taktak lo. Mi cu a kom ngaimi an lo i ruahnak cheuh zong a duh ngaimi an lo nain ruahnak a la lo bik pawl an si fawn lai dah” tiah a chim.\nSalai Ngun San Aung nih, “Nihin tiang ah Chief Minister zong kan tong kho lo. Hluttaw meeting zongah a thok in dih tiang kan um kho lo. Kan MP pawl zong mizapi he tonnak an tuahmi a tlawmtuk, pakhat hnih te cu a tong pahmi zong an um ve ko. Inn kangh le min cimh lawngah a chuakmi MP le Minister ngeih cu a si kho lo. Mizapi he tonnak an tuah i anmah an riantuan mi an duh can an chim hnu ah mizapi lei cu biahalnak caan hmanh pek huaha loin tonnak cu an dih ter. Mizapi zong nih kan thimmi hruaitu pawl an cawlcangh ning ngiatthlai le pehzulh in hlathlai kan chambau. Hruaitu tha kan ngeih khawhnak dingah mizapi kan biapi tuk” tiah a chim.\nHi tonnak ah minung 50 tluk an kai kho. Tedim, Falam, Kalay, Thantlang le Hakha tiin an ra hna. Hi an tuahmi a nihnihnak ah Chin Ramkulh Cozah chimrelnak nawl ngei Sipin Minister Isaac Khen zong nih Chief Minister aiawh in a telpi hna hi biatawi chimnak zong a ngei. CCPR Program Director Salai Duh Hu Thang nih, “hibantuk hi hmailei ahcun thla ruk voikhat tibantuk in tuah khawh kan izuam lai. A herh tak takmi a si” tiah a chim.\nA nikhatnak chung tiang sawmmi upa pali nih biachimnak an ngeih hnu ah a kaimi dihlak in phu then in, an chimmi pawl ceihruahnak an tuah. Cu an ceihmi chung cun Cozah sinah ruahnak peknak cathluan pakhat Kawlca in an tial i cucu Chin ramkulh Cozah sinah an pek lai tiah kan theih.+++


President Donald Trump Thawngin Iraq Khrihfa Nih Lawmhnak Mitthli He Bawipa An Thangtthat Cang Lai – Chin World News Evening\nPresident Donald Trump Thawngin Iraq Khrihfa Nih Lawmhnak Mitthli He Bawipa An Thangtthat Cang Lai\nJuly 19, 2019 Salai Van World News\nDonald Trump nih US President rian a van tlaih hnu in zeitluk in dah vawlei cungah namneh bimi khrihfa mi hna a dirkamh mi hna hi an tlawm ti lo. Amah thawngin ttih le phang ngaiin ni caan a hmang mi khrih ah pumkhat kan unau hna nih lunglawm le hnangam tein Pathian a thangtthat mi an tam cang.\nTutan zongah US President Donald Trump cozah nih Iraq ramah nemneh le sarsetnak a tuahmi Khrihfa mi hna le Yazidis hna cu ISIS kut tuar in caan saupi lung rethei le vansang in an um hnu ah atu ahcun nunthar he an caan an hmang tthan cang tiin religious minority aiawh hruaitu nih thanhnak a tuah cang! Religious minority representative nih cun mah bia hi Donald Trump a rianttuannak lampi, the second Ministerial to Advance Religious Freedom ah an phuan.\nISIS kuttuar bikmi hna hi Iraq/Middle East i khrihfa mi hna Trump nih President hlan khan a rak dirkamh cang mi hna an si. Vawlei cung ram hruaitu hna nih ngaihsak lo ngaiin an um lio caan zongah Trump nih cun khrihfa mi hna an rem hna lo caah an ci hmih dih an timh hna tiah fak piin a rak doh cang. President a si le cang ka in a hruaimi cozah nih ISIS hna nih khrihfa mi hna cung an thiltuah mi cu fak chinchin in a doh i, khrihfa mi hna cungah GENOCIDE- timi zong Official bakin thanhnak a tuah colh. TRUMP cozah nih hin khrihfa mi hna le Yazidis (Minority) hna an dir tthan khawhnak dingah a si khawhcungin rianttuan hram a thawk colh.\nIraq i khrihfabu pakhat, Chaldean Catholic Father ISIS hna nih a fak bikmi hremnak an rak pek, sinain atu cun ruahchannak nganpi he hnangamnak an hmuh cang tiin, a chim. Atu ahcun an dirhmunnak ding zong biatak tein siamremh an si lai cang, hi vialte hi President Donald Trump cozah rianttuannak theitlai a si. Donald Trump hruaimi cozah nih iithum chung Ministerial Summit timhtuahnak a ngei i, mah ahcun atu bantukin a chim.\nIraq ram khrihfabu Father Thabet nih biachimnak a ngaih lio zongah a hleiin a chim khun mi cu lawmhnak a chim i, Trumh cozah cungah hrim ah lawmhnak bia ka chim tiah a chim. United States hi bantuk Conference lian le a herh tukmi hna hi kanmah hna an kan sawmmi in an kan telh duh mi hrim ka hmuh tikah a hlei khun in President Donald Trump a cozah nih Iraq chung i Minority nemnehnak le hremnak hmu in kan zawn an kan ruah tikah kan i lawmtuk hringhran.”tiah a chim.\nMah Conference nih hin ruahchannak ngan a ka pek timi fiang tein ka chim khawh. Mah hlan i kan rak ttih bikmi cu vawlei cung ramdang vialte hna nih an kan philh sual lai timi hi a si, sinain mah Conference ahhin philh kan rak si lo timi kan theih, thah le nemneh ruangah Khrihfa chungkhar Iraq in a zammi hna zong atu ahcun an rak kir cang hna, hi hnu zongah an rak kir rih lai timi zumhnak le ruahchannak kan ngei,”tiah a chim. A sunglawi tuk hringhran. Bawipa nih sunparnak co ko seh. Amen


Ralkap sin i rawl nuar.Nu le pa sin i rawl nuar khi cu nuar hmang pawl nih a nuam tuk, an ti. An van hnemh hna i, van hnemhnak feeling te khi a nuam an tinak cu si rua.Ruruhranghrang minung thinlung khom ngeilo ralkap sin rawl nuar teh, zeidah lawh hnga?\nTu lio ram chung i “Civil Disobedience” an timi khi “rawl nuar” phun cu si ko cu. “Pa ei cu kan in duh bak lo. Na rawl pekmi ei zong kan duh lo,” ti phun si ko, kan hei ti ko hnga ta.\nRawl nuar pawl cu a hneem te hna hnga maw? Teraap pawl cu mi hnemh an hmang rua loh.A nuar phunphai paoh, na duh le ei, na duh lo le ei hlah. Na ai ah midang kan rolhter lai ti phun an si.Cucaah thiamnak a ngei tuk leem lo zong Kawlram University kip le department kip ah lutlai ah an rak chiah pet hna. Minung an nawnnok vek salam.\nAn sentari cong hring deldul, a sen hmai-hup meithal sau pipi ai tlaihmi pawl he biaknaklei lutlai pawl sin kip ah an va leen hna. Meithal tang ah daihnak an va ser. Khin Nyunt hna nihkhan MBC GC bak a rak leen ti si ko. A sullam cu, “kan bia ngai uh. Buaibainak tuah hlah uh” ti khi si lai dah.\n1990 lio ah NLD nih thimnak result kan cohlanpiak uh tiah an rak ichang peng. Cu an rak ichaan ruangah Kawlram cu teraap kuttang ah chan khat bakte rak luh a si.2021 ah Pi Suu nih mipi au uh a ti. Min Ko Naing nih kan au lai, kan khuang lai a ti.\nThimnak a diklo an ti ruangah uknak la na lakah, 2020 thimnak result cu an cohlang ti lai lo. A dih cang.Hi zawn i NLD an lung khon peng ahcun, Kawlram mi vialte caah chan khat kan sung rih lai. 1988 liote in Pi Suu nih aa rak ipalh lengmangnak a si.\nMipi nih ralkap uknak taang sau tuk kan um tikah, a fim hnga dingmi, mino vialte kan sung dih. Chan khat lawng si loin, chan hnih chan thum tluk Kawlram cu a tlau lengmang.\nTutan zong hi 2020 thimnak result kha cohlang ko uh an ti peng cun, chan khat rau hoi te lai.Sahrang nih uknak a lak cang hnu cun rul bantuk in fim le zerthiam a herh.\nKum 1 a tlin bakah ralkap nih thimnak an tuah nakhnga, NLD an fiim a herh ngai.


USA company China ram ah um mi nih USA cu mask million kuat an nih tim natein China nih a phih piak hna; USA bia chimmi cu zaangfah bak si ko\nThe Wall Street Journal nih a chim ning ah cun America nih a herh tuk mi Surgical Mask Millions le Test Kit hna cu America Comapnies, China ah um mi nih an ser mi cu USA ah kuat an nih tim caah China nih USA ram chungah zeithil hman kuat lo ding in a phih piak hna. USA ram ah Coronavirus ruangah a thimi an tam tuk cang i, Masks le Testing Kits a herh tuk lio a si fawn.\nFood and Drug Administration approved, American companies products hna cu domestic Chinese firms PPE sermi nak in a that deuh fawn caah China nih USA chungah kuat hi a siang lonak a si tiin The Wall Street Journal nih a chim. The State Department & several US-based businesses nih The Wall Street Journal ah an chim ning ah cun USA ram chungah kuatding mi tiah an ser mi millions of test cu China warehouse ah an chia sawhsawh ko. USA ram chungah kuat khawhnak ding caah China nih a sian lo i, a phih piak hna.\nPerkin Elmer Inc, health technology firm Boston, suburb of Waltham, Massachusetts, base mi nih a chim ning ah cun an thil ser cia mi USA ah kua ding mi COVID-19 1.4 million test kits USA ram chungah an kuat kho lo tiin a chim. Mah test kits pawl hna hi Chinese city of Suzhou ah hmang khawh lo in a um ko. Beijing nih ramdang ah kuat khawh lonak ‘export restrictions” an tuah piak hna. PerkinElmer’s web site nih a langter ning ah cun “real-time’ test kit.” tampi an ser i, test kits export khawhnak ding caah Beijing hruaitu sin ah an hal lio a si\nCompany dang US-based firm, 3M, zong nih export clearance a ngeih khawh lo, China nih a pek duh lo. N-95 respirator masks US hospital le mipi nih an herh tuk mi cu hmang kho lo in China ah an chia sawhsawh ko.\nspokesperson for 3M in The Wall Street Journal a chimning ah cun China cozah nih nawlh an chauh i, high quality items (Athami pawl) hna cu ramdang USA ah kuat lo ding in an ti hna. The State Department nih a chim ning ah cun Beijing policy thar nih mah bantuk in vawlei cung ramkip nih COVID-19 ruangah medical supplies kan herh lio ah mah bantuk in China nih thil a tuah mi cu a pawi tuk mi asi, celh ding a si lo tiin a chim\nBe the first to comment on "USA company China ram ah um mi nih USA cu mask million kuat an nih tim natein China nih a phih piak hna; USA bia chimmi cu zaangfah bak si ko"


Lungler Sakhan Kahnak Thawngpang Thar - TIMES OF CHIN NEWS\nLungler Sakhan Kahnak Thawngpang Thar\nLungler sakhan kah ruang ah a zaam mi hna Mizoram Cherhlun le Ngharchhip khua nih tlangrian in an va don hna\n2021 September 10 Thantlang Peng, Zahnak tlang Lungler sakhan kah ruang ah khua chuah takin himnak lei ah a zaam mi hna cu Mizoram, Cherhlun le Ngharchhip khuami hna nih nihin September 11 ah tlangrian in an va don hna tiah thawng kan theih. Atu an va don mi hna hi a tam deuh cu Lungler khuami le pawngkam khuami hna an si.\nHi kong he pehtlain Thingsai khuasa T Zosangpui nih, “Lungler sakhan kah ruang ah a zaam mi hna hi Cherhlun le Ngharchhip khua mi hna nih tlangrian hrihhawh in an va don hna. Khuachung i motor a um mi poh kal in an umnak hmun tiang an va don hna,” tiah a chim. Hi ralzaam hna ca ah zeitindah khuami nih an tawlrel lai i an zohkhenh hna lai ti thawngfiang a um rih lo.\nLungler sakhan kahnak ah CNA/CDF lei in a thimi an um lo nain minung 7 hliam an tuar i SAC mithat phu lei zong tam ngai an thi tiah kan theih. Myanmar ram uknak hramhram in Min Aung Hlaing nih a laak hnu Mizoram ah a zaam mi hi nihin tiang minung 1000 fai an si cang. Hi chung ah CM hlun Salai Lian Luai telh in MP minung 20 leeng an si cang tiah kan theih. Crd : The Hakha Post\nRelchih >>> A Herh Taktakmi Cu Pakhat Lawng A Si Ko


DR.Sui Hingz Nih Ralhrang Pawl Sungh Za Tlak Nak (10) A Ti Mi Hi? – Onlinenungak\nRaltuk le raldo ah cun, finance lei hi a biapi tuk mi si ti cu kan theih dih cio mi siko lai.First World War le Secont World War lio ah khan Vawlei cung ram rum bik le ram tthawng bik kan ti mi hna US hmanh nih khan, an ram chung mipi hna sinah,phaisa renh cem ding in le sehzung (industry) viate hna cu raltuknak hriamnam ser ding in order a rak chuah.\nCu bantuk cun ramrum kan timi hna hmanh nih vawile khat ah raltuknak ca i a zading hriamnam an rak ngei kho lo. a tu kawlram ralhrang hna nih ruah lopi ah AaNaa kan ting e an rak ti ve tikah,zeihmanh an ngeih mi hi a tam lai lo ti cu theih cia asi dih ko cang.A tanglei i Dr Sui Hingz nih a tial mi hi rak zoh ta uh sihlaw..\nCozah zung lawng siloin Private Sector hi nihin dothlennak ah an biapi taktak ve. Bank Staff pawl CDM an tuah caah bank an khar zong a si pinah atu ah ATM hmanh hman khawh lo tiang a phan ko cang. Bank an On ahcun mipi nih phaisa an chuah lai i bank pawl an cim an rawk lai. Bank a rawh ahcun Mipi ca zong Ralkap ca zong ah harnak ngan taktak a chuahpi lai. Cu bantuk ah zei Theory hmanh a um lo, cozah nih Policy zong a ngei lo. Rawk sehlaw zeidah a cang lai? timi tu hi ruah a herh.\nBoxing le Karate te hna ah cun mi tei lakin thongh duh ahcun mah zong faklak in i thonghter hmasa ve a hau i, fah ṭih ahcun teinak hmuh khawh a si lo. Ralkap pawl nih ral teinak ah (kaphnih lei nih tei a har lio ah) thazaang pechantu thil (resources) tamdeuh a ngei mi nih tlawndeuh a ngeimi tei timi an ‘buhha-maneuver attrition warfare’ an ngei ve. Crd# An nih ralkap cu kum saupi sipuazi phun tampi Upaing min in an tuah tikah an hna a ngam men ko lai nain cozah tunmernak taktak ah cun bank an On a hau hrimhrim ve ti an theih.\n2011 lio i Egypt dothlennak lio ah khan Columbia professor pa Prof. S. Schama nih cozah teinak ah cun bank hi a biapi tuk i bank hi phih hrimhrim a hau ti a si. “Dothlennak Teinak caah a herhmi hriam” timi cauk ah teinak hmuh khawhnak ding ah Stock Exchange zong hi phih a hau. Cu lio ah bank pawl an on ahcun cozah a nung khawhnak ding ah bawmchantu a si, a ti.\n𝗧𝘂𝗹𝗶𝗼 𝗥𝗮𝗹𝗸𝗮𝗽 𝗰𝗮𝗮𝗵 𝗛𝗮𝗿𝗻𝗮𝗸 𝗡𝗴𝗮𝗻𝗯𝗶𝗸 𝟭𝟬\n1. Rampi sipuazi A rawk 2. Ralkap ngeimi sipuazi vialte Social punishment (SP) an ton. An zuar kho tilo tch. ah Myanmar beer.. (SP hi mipi kut ah a um) 3. Ramchung Mipi cawlcaanghnak a zual chinchin 4. CDM a ṭhawng chinchin 5. Private sector pawl ni ralkap he fonh i sipuazi an tuah ti/ngam lo 6. Developing Partner ti mi kan ram ṭhangchonak i a rak bawmtu pawl he an i hawikom kho ti lo (ADB, World bank nih bawmhnak phaisa a phih dih)\n7. ASEAN ram cheukhat nih kawl ralkap bu an bawm lo 8. Foreign Reserve fund -ramleng chiahmi phaisa vialte an tlaih piak dih 9. Ram pumpi nih Federal phung lawng an duh cang 10. Tlangcung Hriam tlai pawl ral an tho -Hriam tlaih dothlennak an thawk *Hi phung 10 hi ralkap nih atu lio a tei khawh lo mi an si cang. **Hi hi tuan ah a khamh khawh lo ahcun ralkap an sung cang lai.Teinak zubui mei can lawng a duh cang tiin a ttial i, hihi a hmantuk ko lai tiah ka ruah ve.\nA tu-ah Russia sin in hriamnam cawk a timh tikah,Russia nih zawrh a tim tilo i, Uico Min Aung Hlaing le a party hna cu a thli tein an buai ngaingai cang tiah theih asi.Teinak cu bawipa ta asi bantuk in bawipa nih akan pek ko lai ti hi zum cio ko u sih. Credit: Dr. Sui Hingz Fb


NUG Minister Dr. Sasa (Ministry of International Cooperation) nih a facebook cahmai ah a tial mi. – Hakha Cherry\nNUG Minister Dr. Sasa (Ministry of International Cooperation) nih a facebook cahmai ah a tial mi.\nASEAN meeting a dih hnu ah Min Aung Hlaing le SAC phu nih rian an tuan mi phin 5\n1.Sualnak ngeilo khuami nifatin in an thah hna. 2. Nuai 54 renglo Myanmar rammi hramhram fahnak nifatin an pek hna.\n3.Rammi kha mifir, misual damiah bantuk in nifatin an tlaih hna, an hrem hna. 4.Tlaihhren mi ram hruaitu upa tel in ramkheel thongtlang pawl nifatin in an hrem hna. 5.Rammi sin ah hriamnam hmang in tangka an fir. Cu tangka cun bomb thlaknak vanlawng an cawk i Myanmar rampum an kah, an hrawh.\nA cunglei thil phun 5 hi an ngol hlan cu ASEAN biachah mi thil phun 5 cu sullam ngeilo a si. Nawlngeihnak an laak mi NUG sin ah an pek than hnu lawng ah tonbiaruahnak cu kan tuah te lai, tiah a tial.\nCredit-The Hakha Times\nKan fale Sianginn nuar ngam asi lai maw?2020 Jan ah ABK ka pawi kai theih. Rangon ah khua asa mi ka si, Hakha ah thiamrun kan dirh hnu 2014 in Hakha ah khua ka sa. Asinain khoi ka hmanh ah kum khat chung ah thla 2/3 peh te in ka um kho bal lo. Rangon le Hakha ka hlat, cupin ah ramdang le kawlram chunh hmun dang ka dang le Laitlang chung khua tampi ah rian he pehtlai in khual ka tlawng tawn. Ka nu, ka pa le ka tta hi Australia ah khua an sa. Ka u le pahnih hi US ah an um. Fa ka pawi kai theih cu khoi ka ah dah ka ngeih lai ti hi ka rak ruat.\nKa rak duhnak ah cun Rangon ah ka ngei lai, cun Hakha ah ka tlunpi te lai i Hakha ah khua kan sa lai ti khi asi. Ziah ti cun laitlang ah ka um deuhdeuh ka nuam deuhdeuh, ka tlaihchan deuhdeuh fawn. Asinain nau he Laitlang ah um ding ah cun ka rak zenh mi thil pahnih arak um.\nA pakhatnak ah cun, (a pakhat ah ka tial mi cu ka phan deuh mi ti si lo in ka tial duhhnawh chan mi asi lo caah tawi deuh in ka hun langhter hmasa bia) Laitlang ah Single Mom (lai holh in ka lungtling mi biafang a um rih lo) pakhat dirhmun in fa zohkhenh ding khi asi. Keimah caah ka phan mi asi lo, ABK asi te ding ka fa caah ka phan piak mi asi. Pawngkam nih bia in siseh, tuahsernak in siseh a lung zei mawzat an fah ter ding ka duh piak lo. Mah kong hi hihnu bialelam aphanh than tik ah kau deuh in ka tial than te lai. Tu cu mah vial.\nApanihnak ah cun a sianginn kai nak kong ah hin asi. Laitlang nak in Rangon ah Sianginn thatha a tam cu zapi hngalh asi ko cu mu. Asinain thuk deuh in ka hun ruah than tik ah Laitlang ah ka fa hi khuasakpi ka duh piak deuh than. Aruang cu Rangon tibantuk khuapi ah kan cawn khawh lo mi Life Skill tampi kha Laitlang ah kan cawn khawh ti kha fiang tein ka hngalh.\n2018 lio ah Japan ram Kochi Prefecture (Kawlram si cun State bantuk) chung i Tosayama ti mi Khuate pakhat ah zarhkhat chung Rua he aa pehtlai mi Art/Craft workshop kan tuah. Tosayama cu inn 300 le minung 900 lawng khuasa an si, innkhat ah minung 3 buaktlak khua an sa tinak. An khua cu laitlang khuate bantuk te bak khi asi ve ko. Fingtlang le akhuacaan zong aakhat ngai. Asi nain Lam le, network le inn le lo umtu dan lawng khi aadang. Tar tete nih lo kal tik ah an mah le motor tete an imongh i an kal.\nTosayama khua i minung 900 khuasa ah cun mino bik an ti mi hi kan workshop tuahnak ah cun aatel ve mi Kan ti mi asi i akum hi kum 38 hrawng asi cang. Kan cu Artist asi i Todayama Academy i Founder pakhat asi. Japan ram ah khuasak tuntuknak caah Tokyo tibantuk khuapi apanh mi mino an tamtuk caah Khuate an king i tar le hngakchia lawng te an um. Cu caah Khuabawi hna nih mino hna khua an kir duh than ding ah alam aphunphun an kawl.\nMahlak ah Tosayama Academy nih an tuah mi cu khuapi in an khua ah arak um duh mi caah thla 3 program asuai i Khua i inn alawng mi ah khan alak in an um ter hna. Mah thla 3 chung ah cun khuate lei sining kha an cawn ter hna. Cinthlak dan aphunphun le an khua nih an ngeih mi puai le phunglam hna kha an chimh hna. Mah program a dih hnu in khua ah a um duh mi caah man fawi te in inn an hlan piak hna. Um lo in khuapi a kir than mi nih an kir. (Lakthlauk deuh in ka tial i kum le numbers ka palhnak an um kho, tam deuh le fiangdeuh in theih duh ah cun Tosayama Academy ti in facebook le IG zong ah a um ko lai.)\nMah Tosayama Khua cu cu Japan khuate tampi lak ah khuate oakhat men te asi ve ko nain an Kochi Khuapi i a um mi nu le pa cheukhat hmanh nih an fale cu Tosayama School ah Sianginn kai ter an duh hna. Tosayama School ah Sianginn kai ding ah cun khua ah a um mi an si ahau. Ma tin cun an khua milurel cu an kalh ter ding ah an izuam hna.\nMah Tosayama School Highschool level asi i an sinah cun nikhat chung kan va leng, sianghngakchia pawl he zong itonnak lentecelh ttinak le cawnpiaknak caan (sining le konglam ihrawmhnak caan) zong kan ngei kho hnga. Ahmasabik kan phanh ah an Sianguk nih ca an cawn ning kong an sianginn nih an ngeih mi activity pawl powerpoint in akan hmuhsak. Mins 40 chung a presentation ah ka lung ah a lut bik mi cawlcangnak 3 a um.\n1nk an Zarhkhat ah ni khat khi catang vialte cawh in sianginn kai tti, cawlcangnak tuah tti dih asi. Mah i a sullam cu upa deuh nih hngakchia deuh kha an thithruai thiam hna ding le kum aa thirual lo zong ah pakhat le pakhat kar ah an ruahnak an icheuh khawh ding, upatnak an ipekthiam ding ah asi.\n2nk ah Zarkhat ah nikhat khi Khua nu Khuapa hna an sawm hna i Khua tuanbia le Khua mi hna lak i rian pipa deuh arak tuan mi an an konglam an tuanbia kha an chimh ter hna. Cu pin ah khua i an cin mi cinthlak kong, sattil zuat dan, chawlehnak rian pawl kong kha an cawnpiak hna. Mah i Saya le te cu Khua i lo/dum a tuah mi, sattil le ar a zua mi hna, rian atuan mi hna lila kha an si ko hna. Mah nih cun hngakchia hna kha khua kong an theih ter hna, khuasak tuntuk ah aherh mi thiamnak zong kha an chimh chih hna.\n3nk ah cun an khua i tuah tawn mi puai pawl le khua ah a cang mi thil sining kong tete ah hngakchia kha hmunhma an pekhna i ruahnak an chuah ter hna. Abianabia ah kumkhat cu Tanpayar kha an kuat tawnnak company nih an la ti hna lo i zuarnak ngeih lo in sungh ding dirhmun kha an phan. Mah kong cu Catang sang deuh mi sianghngakchia hna kha zeitin kan tuah hna lai tiah group an then hna i ruahnak an chuah ter hna.\nMah lak an Group pakhat nih ruahnak an chuah mi cu, Tan Phaya puaidaw tuah in Tanpaya hman in ei awk aphunphun kha ser in khuapi ning in puai (Festival) tuah ding ti asi. Cucu Saya te le Khuanu Khuapa pawl nih cun an cohlan i an tuah taktak ko. Mah festival cu an timhtuah i internet ah thawng an thanh i apawngkam khua hna le khuapi tuang hmanh in an rak ra i an Tanpayar pawl zong an manh, an khua ca zong tourist attraction pakhat ah aa cang.\nZiah mah kong hi sau nawn in ka tial tiah ah cun arauh hlan ab kawlram chung i kan fale Sianginn an kai nak kong ah hin asi.\nFeb 1 in nihin tiang kan boruak cu zapi nih theih cio si ko caah tampi chim ahau ti lai lo.\nCDM hi cozah riantuantu ca lawng ah asi lo ti zong mipi nih kan ifiang cang (ko lo maw?). Cozah ruantuan asi mi hna nih CDM an tuanvo an tuan cuahmab lio cang. A tu caan cu nu le pa CDM luhcaan asi cang lai. Ralkap uknak tang i kawl miphun nih adang miphun sinak lemh dih ding ah ser mi Sianginn cacacawnnak in kan fale kha nuar ter caan asi ve cang.\nAhmasabik i ka bia ka peh than asi ah cun, a tu lio caan hin kawlram ah um ning law cu ABK hi sianginn nuar ter ding ah ka ui bak lai lo. Ziah ti ah cun A cung i ka chim mi Tosayama Khua bantuk in Laitlang tuah khawh tuk asi. CDM a lut mi Saya/ma te, Private sianginn i saya/ma hna, University sianghngakchia hna le Khuanu Khuapa ibawm in kan fale cu Math, Science, Literature, History, Language, Arts, Music, Culture, Sport ti in aphungling in kan chimh khawh tuk hna lai. Internet line zong nih laitlang khuate tamngai cu akan phanh cang.\nKan herh taktak mi kan ca, kan nunphung, kan hla, kan laam, kan tuanbia le kan khuasaktuntuk dan tampi chimh khawh tuk an si hna. Miphundang (Kawl) tuanbia le kawl sining cawn ahau ti lo. Anawyatha, Kyan-Sit-Tar, Banduhlah e ti nak in Pu Conbik, Pu Khaikam te hna le adangdang Chin Pasaltha/Nusaltha hna kong kan cawng lai. Kawl Buddhist aathawknak an konglam nakin kan Missionary hna Tuanbia le Laimi Khrihfa hmasa hna i an konglam an tuanbia kan cawng hna lai. Kutzung thiamnak sei/beng tah le tgiamtah kan cawng hna lai. Lungcatial kan cawn ter hna lai. Chin holh aphunphun kan cawn ter hna lai. Kan itimh mi Federal Democracy Education System thawk ding ah a tu lio hi caan tha tuk asi.\nHi caantha hi alak in liam ter sawh hna lai uciih. Arauhhlan ah teinak kan hmu hrim lai!\n-Aidii 1/5/2021 Article ngaingai zg si lem lo in ka lungchuak paoh lakhruak in ka hun tial. Keimah he ruahnak aakhat mi nan um cun comment ah nan ruahning le nan saduhthah rak chap ve cio ko ulaw. By-Anna Biak Tha Mawi\nBreaking Hakha-Gangaw lam Sang, Viewpoint chak Sipin tikhur pawng Quater a kaang, aa hliam mi an um lo.\n2018 ah CE nih Pastor’s Appreciation Week ah lam senior pastors te kong tlawmpal te video kan rak tuah.


US mipi nih Democrat pawl thil tuah mi cu mak an ti tuk cang. “Pathian” cu zei ah an rel ti lo\nA poi tuk ee!, zumtu ram a si mi, “WE TRUST IN GOD” tiah tangka ah a tial mi ram ah mah bantuk in thil a cang mi cu!! Tu lio US thawngpang a linsa ngai mi pakhat a si ve caah, Chinmi zong kan thei a her ve tiah ka ruah caah ka vun ttial mi a si. Mah Chinpage ah hin US thawngpang nifatin 4/5 ka tial peng caah US thawngpang rel na duh ah cun mah Chinpage hi like/follow vun tuah law, ni fatin US thawngpang na rel khawh peng lai tinak a si\nKan thei cia bantuk in Democrat pawl nih Convention cu tlamtling tein an dawngter cang. Mah Democrat pawl nih Convention an tuahnak ah zumtu ram a si mi US ram chungah Democrat pawl nih “Pathian” ti min voihkhat hman an au/chim duh lo\nMah Democrat Convention ah hin bia chimtu ding in celebrities pawl le Muslim hruaitu pawl zong sawm an si ve. Muslim pawl nih bia an chim lio ah “Pledge of allegiance” fakpi in an au/chim lio ah khrifa ka si a ti mi Democrat hruaitu nih cun “Under God” ti cu an chim duh/ngam ti lo\nMah convention ah hin zeitindah US ram hi kan ser tthan lai ti kong chim lo in, Trump soiselnak le thangchiatnak kong lawngte an chim caah US mipi nih Trump soiselnak Convention/khawmpi tiin an ti piak hna\nDNC khawmpi hi kum dang ah cun aa zoh mi an tam ngai tawn, natein tu kum 2020 cu 48% in a zoh mi an zor deuh. Vice President caah an thim mi Kamala Harris bia a chim lio ah, Big Screen in mi a zoh mi an langter mi hna cu DNC/Media nih clone/serchom mi lawngte a si. A zohtu minung thiam thiam kha, hmun dang ah an chia hna i, mipi tampi nih an zoh ti langter an duh caah mah bantuk in an serchom mi hi a si.\nMipi long si lo in kutbengh tiang clone/serchom mi longte si cang. Michelle Obama nih bia a chim lio ah Trump nih hngakchia le an nu/pa a tthen thawn hna i, hngakchia hna cu Cage ah a chia tawn tiah a chim, natein mah hngakchia an chia tawnnak “Cage” hmun hi a pasal Barack Obama nih a rak ser mi a si ti a chim duh lo\nMichelle Obama bia chim mi nak in Republican minak nu Kimberly Klaciknih campaign nak Advertisement a tuah mi a zoh mi an tam deuh, Michelle Obama bia chim mi a zoh mi hna cu 10.1 Million hrawng an si lio ah Republican Congress Candidate Kimberly Klacik i Campaign advertisement cu 31.7 Millions leng nih an zoh.\nKimberly hi Democrats pawl nih an duh duh in control an rak ngei nak, An duh duh in thil an tuahnak/ US state ah tih nung bik an ti mi le, i thah a tam biknak Democrats City tiah thei mi, Baltimore district ah Republican lei representative cu a tim, US mipi nih an uar tuk cang, mipi nih an zum leng in a lar i an uar cang\nMah bantuk in a lar tuk cang caah kum 40 hrawng Democrat pawl nih ngawlngeinak an rak ngei cang mi cu ma nuh Republican nu, Kim nih a chuh cang hna lai zum a si cang.\nA bia chim mi, mipi le minak nih an uar ngai mi cu, Minak kan si caah Democrat vote hi kan rian a si lo, tiin campaign a tuahnak ah a chim. President Trump zong a thatho ngai cang i, minak nu Kimberly a dirpi ning le thazang a peknak kong fakpi in a chim. Kim nih teinak a hmuh ah cun US ram sertthan nak ding caah fakpi in rian kan ttuan ti lai tiin Trump nih a chim. Credit- Ricky L. Colney\nBe the first to comment on "US mipi nih Democrat pawl thil tuah mi cu mak an ti tuk cang. “Pathian” cu zei ah an rel ti lo"


AN PUAI NI LAWNGAH A NUPI SINING A THEIH, ATTHEN COLH BAK – The Chinlung Post\nPuai an tuah cuahmah lio ah a Nupi konglam a theih cu, a tthen colh. Ni le caan an thawnmi 2020 Olympics ah Russia ram ai awh in zuamnak ah luh aa timmi kum 24 asimi Russian Wrestler Zuarbek Sidakov cu Kum 25 asimi Madina Pliyeva he thitumnak an tuah mi cu an let ruangmang. Atu bantukin an i letnak cu atanglei bangin a si.\nRussian Wrestler Zuarbek Sidakov le Madina Pliyeva cu Russia ram North Caucasus region ah thit umnak an tuah. An puai zong a hlung hlai ngaingai i, puai a zawhmi zong minung 500 an tling ti asi. Thitumnak an tuah hnu ah Wedding party an peh colh i, an miphun lam he a phunphun in nuamhnak in caan an hmang.\nCulio ahcun Zuarbek Sidakov cu video le message an rak kuat. Cakuat le video ahcun a nupi Madina Pliyeva cu Russia mirum pawl hna nih an rak hruai lengmang mi asinak kong asi. Mirum pawl nih an duhning paoh in an rak tuahto mi nu asi a vun theih tikah Wrestler Zuarbek Sidakov cu athin mei bangin a lin.\nA thinhun tuk caah a nupi cu a sam in a tleih i, ttuangah a hnu thluahmah, Tthit umnak kan tuahmi vialte zong phiat dih asi tiah mipi hmai ah a chim i, a nupi cu ttah lawngte arian ti asi. Hi konghe pehtlaiin tthenkhat nih an chimh mi cu, na nupi hi aliamcia caan ah mirum pawl hna pawkhimnak a si, a nun tthing thei loin nupi ah angeih tiah an chim.\nThawngpang thalo a vun chuah tikah a nupi a pa zong alautuk caah sizung an kalpi tiah an chim. Culawng siloin a nupi Madina zong Moscow ah a konglam theih loin aa thup tiah langhter chih asi. Hi konghe pehtlaiin an langhter ning ahcun a liamcia kumthum hrawng ah khan Madina hi Russia mirum pawl hna he an i kom tawn ti asi.\nTutan ah video an kuatmi zong hi a liamcia kumthum liota a si tiah an chim. Hikonghe pehtlaiin biadik biahman a si maw silo timi hi dottletnak an tuah cuahmah lio asi tiah an chim. Theihding: Nupi thit, va ngeih lai ah hin ka nupi ding hi zeibantuk minung dah arak si i, ka vapa ding hi zeibantuk minung dah asi timi hi a hlanken tein dottletnak i tuah cio ding.


Australia Chin Kum Thar i Miss Zuamnak i Teinak a Hmumi hna – Salai Kawltu\nAustralia Chin Kum Thar i Miss Zuamnak i Teinak a Hmumi hna\nAustralia i a ummi Chinmi nih an tuahmi Chin Kum Thar (Chin New Year 2019) ah muidawh miss zuamnak an tuah. An i dawh ngai hna. An hmantlak pawl hi van zoh ve hna. An i rem kho tak tak. Chin New Year festival hi ramleng i aummi chin unau hna zong nih an hman tawnmi a si. Hibantuk caan zong ah muidawh zuamnak zong an tuah tawn. A tanglei ah an hmanthlak kan van langhter lai.\nNote: Cun hmanthlak karlak ah cabia (articles) kan van tenh pah lai. A ruahzia van thiam uh.\nTutan Chin New Year Festival Australia i miss zuamnak i winner hi Miss Tensin Mawi a si.\nCun First Runner Up hi Miss Far Nei Kim a si ve.\nCun Second Runner Up hi Miss Van Ram Mawi a si ve. An i rem kho tak tak. An hmanthlak pawl kan van langhter lai.\nAn hmanthlak taar pah in a karlak ah hi capar hi ka van tenh pah lai.\nNa Darling Sam Tuah ning nih a Ziaza a Langhter\nHi thil hi a dik ngai tiah a ruatu tampi an um. Nan teh na zum ve maw? Comment van pe ve tuah. Dik na ti cun van comment ve tuah. Nu pawl ziaza hi an sam nih a chim tuk leh pek.Hihi a dik maw dik lo ti cu fiang te i theih cu a si lo nain a dik lai tiah news nih a langhter. Pa na si ahcun rel law, nungak pakhat kha ruat law hmantuk na ti lai. Nu pawl zong nih a dik nan ti tuk lai. Hi kong ah ruahnak le hmuh ning cu aa dang ngai. Asinain a dik lai tiah a ruattu an tam ngai ngai.\n1. Nu samsau a ding tak mi cu mi nunnem le fel le ruahnak a kau mi.\nNu lak i sam ding pawl hi mi nunnem le ruahnak a kaumi an si deuh tiah hlathlai minung nih cun an langhter. Nu cio cio ah sam ding pawl hi an nun a nem bak ti a si. An ruahnak zong tampi hawi dang nakin a kau deuh tiah chim ceih peng a si.\n2. Nu sam a din ter chommi pawl cu an lerh ngai, Lungthlen zong an hmang i, Tlangval/Pasal i thlen zong an i fawi ngai.\nSam tha te i a um ko mi din ter chom a hmangmi nu belte an parh, tlangval zong fawi tein an then i an ruahnak a fek tuk lem lo tiah langhter a si. Na zum maw zum lo dek.\n3. Nu sam kir mi hi cu an thin a tawi, mi komh an thiam tuk lo, asinain zumhawktlak tak tak an si tawn.\nSam a kir nu belte an thin a tawi bak ti an si. Mi komh cu an thiam lem lo nain zumawk an tlak bak tiah ti an si fawn. Zumh awk tlak hi a biapi bak mi thil a si.\n4. Nu samtawi mi cu an nuu tuk lem lo, daling le ca zong ah uar an har ngai ngai. Asinain daling an ngeih tikah an i biatak tak tak.\nHi bantuk in sam a tawi mi nu cu an nu tuk lo i darling an ngeih tikah an i biatak ngai ti an si.\n5. Nu sam a amah ning te ummi pawl hi cu an thinlung a ttha i, daling le zong dawt thiam tak mi an si.\nNu sam amah ning te i a umter mi pawl belte hi mi tha an si ti a si. An darling le zong biatak te i dawt an thiam ti a si ve. Hi bantuk te hi uar an um tiah ti an si ve.\nMah Capar Tha Tak Tak Mi Zong hi Rak rel Ve-\nNu Ngandamnak Caah A Tha TakTak Mi A Si :\nNu kan ngandamnak dingah finthiamnak ngeih zong a hau, Ca phunphun kan rel khawh ahcun kan pum caah a thami kan tuah khawh i kan hrial khawh fawn, Nu cu dawh a duh tukmi kan si caah kan dam lo ahcun kan tar a fawi i kan ngan a dam ahcun kan i dawh, Tivun a nung, tar a har, Nu vialte hi a ngan a dammi le aa dawhmi si ding ah Pathian nih kan zaangfah hraam seh!\nNu hi kan ngandam a herh ngaingai Pathian nih a kan ser ka tein nu cu pa an ngeihlomi ahlei in nau in kan ngei, Nau kan pawi kho i fa kan hring kho, Cucaah nu cu rianhlei a ngeimi kan si, Fa kan pawi tikah kan pawimi kan fate cu nule ruangah ngandammi an si khawh fawn caah nule ngandam hi fale caah biapi tuk hringhren, Kan ngan a dam hrimhrim ahau.\nKan ngandamnak dingah nu cu thianhlimh kan herh, Ngandamnak cu thianhlimhnak in aa thok ti ah phungthluk ah kan hmuh bantuk in thianhlim tein kan pum chiah lengmang hi ziaza pakhat ah kan ngeih a hau, Thianhlimhnak ah kan lu, kan ha thok in kan ke tiang nifate kan kholhtawl lengmang ahau, A hlei in nu cu kan tanglei hi nifate kan kholhtawl lengmang ahcun nu zawtnak tampi lakin kan luat kho lai.\nCu lawng si loin, Kan ka in pum chungah a lut dingmi vialte kan tonghnak kan kut hi ei awk paohpaoh kan tongh hlan le kan tongh dih hnu ah chapiat le ti in tiang tein tawl zungzal awk asi, Zunput kan kal dih tik zongah cuticun kan taw tawl zungzal a herh, Mah bantuk in kan i tawlnak thawngin kan pum chungah zawtnak rungrul le zawtnak phunkip luhnak a khamh khawh.\nFa hrin caan hngalh a herh.\nFa pawi, fahrinnak kongah nu nih kan hngalh awk le ralrin ding a um, Kum no tuk lio le kum cantuk hnu ah fa hrin a tha ti lo,Kum notuk, ah fa kan hrin ahcun fathi cia in a chuak kho, Nau a rawk lengmang kho, Kum upattuk hnu ah fa pawi cu ruh fawite in aa kam tilo ruangah nau ngeih a hartuk fawn.\nCucaah kan damnak dingah kum notuk lio le cantuk hnu i fapawi fahrin cu hrial ah atha, Fa cihtuk hrin loin pakhat le pakhat kum 3 hlatter a tha, Fa pawi tikah zawt khamnak si tha tein i chunh a herh fawn.\nNu kan ngandamnak dingah finthiamnak ngeih zong a hau, Ca phunphun kan rel khawh ahcun kan pum caah a thami kan tuah khawh i kan hrial khawh fawn, Nu cu dawh a duh tukmi kan si caah kan dam lo ahcun kan tar a fawi i kan ngan a dam ahcun kan i dawh, Tivun a nung, tar a har, Nu vialte hi a ngan a dammi le aa dawhmi si ding ah Pathian nih kan zaangfah hraam seh!!\nAn i dawh ngai hna. Lai thil hi cu a rak i dawh tuk.\nAn i dawh kho tuk.\nAn i rem law law.\nCredit: Chin Community Victoria Inc\nBe the first to comment on "Australia Chin Kum Thar i Miss Zuamnak i Teinak a Hmumi hna"


A Poi Tuk : Ralkap Nih Kan Sibawi Tlangval Note Cu An Thah Thaan. – The Chinlung Post\nNihin ah Ralkap kut in sibawi pakhat kan sung than. Ralkap nih nihin ah sibawi cawng liomi pa Mino te an kah that. Mipa amin ah Khant Nyar Hein ti a si. A kum hi fiangfai in an thei rih lo nain 18-19 hrawng si dawh in an zumh.An kahnak hi Yangon khua chung Tamwe ah a si.\nA thih hlan teah a fb cung in R2P page ah R2P a rak I bochannak le ruahchannak a rak ngeihnak ca tlangkhat a tial.Cucu zeidah si ti cun,” ruahchannak pakhat te lawng kan ngei cang tiah a ti. A chim duhimi cu R2P lawng hi kan I ruahchanmi a si tinak khi a si.\nRELCHAP : British Nih Myanmar Ram Ummi A Mi Le Sa Pawl Chuak Viar Dingin A Ti Hna : Britain cozah nih cun Myanmar ram i ummi a mi le sa pawl cu a si khawh hram ahcun Myanmar ram hi chuahtak dingin a nawr hna i loh theih lo thil lawngah Myanmar ah um peng lo dingin tuni ah khan a chim. Hi ti a ti nak a ruang cu Myanmar ram chungah buainak a um ruangah le thahrum thawhnak a zual chin lengmang ruangah a si i, Britesh hi ralkap cozah nawlneihnak lak nak fak piin a do tu ram pakhat a si. Thil umtuning zoh tikah a linsa chin lengmang ko nain, teinak ni a nai chin lengmang ve timi a fiang chin chin ve.\nRUSSIA nih Kawlram buainak cung ah an lung tthatlonak an phuan ve cang.China nih Middle East Zinan/ gas an laknak $1.3 billions project Pi, MYANMAR ram laifang in a kalmi, Mipi nih mei in khangh ding an tlerhmi cungah an thinphang an celh lo. Thla khat chung ah UN Security council 2 an thu manh i, “concern” in, “Condemn” tiah an phan cang. “Condemn” hnu ahcun, Resolution lawng a tang ti khawh a si.\nUS nih Myanmar Ralkap cu Rohingya Genocide case in sualphawt a timh tthan hna. Kawlram Central Bank Phaisa a reu pah cang. CDM movement a thawng chin chin. Ram chung chawlehnak a rawk thluahmah. RALKAP nih cawl chia in an cawl nain Generation Z pawl an ideas a tha chin lengmang.Kawlram economic a rawk viar lai. Mipi zong kan tuar ve lai nain, a poi lo. Ralkap kan hrawh khawh bak ahcun, Kum khat chung ah kan ram cu kan remh khawh colh viar ko lai. Cucaah, chikhat rawl ttam tuar in, zungzal zalawnnak kha ithim ko hna usih.\nBREAKING NEWS : SHWE PYITHAR SEHZUNG PATHUM AKAANG.


Pha kanh ah thil cang mi thawng cu theih tik ah ngeih chia taktak bak khi – Chintanbo\nFebruary 28, 2022 admin MYANMAR NEWS 0\nThawng chia a poikho taktak c pha kanh ah sui ngun chaw va a kawl mi hna cu ruah lo piin lei vawr nih Vawlei Vawr hlan lian i lei vawr an rak Chiahmi nih khen ruah lo piin A Miin Than Caah Lungvar Kawltu hna cu minung 50 Tluk cu hmuhkhawh an si loh\nPha Kanh ah Febuary 28 zaan sml 9:30 hrawngah vawlei vawr an chiahmi cu a miin ciim ruangah lungvar kawltu hna mi nung 50 tluk cu an hmuh khawh nak ding in an um lo minung 50tluk cu an tlau tiah khuami nih an chim.\nAtu ahcun khuami le lungvar kawltu hna nih zatlang bawmnak petu hna he kawlhawlnak an tuah lio tiah theih a si i pakhat hmenh atu tiangah cun an hmukho rih hna lo tiah khuachung um mi pakhat nih cun a chim .\nThawng pang dang relphapMaggui ramthen Saw peng chung Sue Lue Chin khua le Chin ramkulh Kanpalet peng chung Ma Sa Tui khua karlak ah CDF-Kanpalet le SAC ralhrang ralkap karlak ah Febuary 28 zinglei sml 8:30 in zanlei sml 4:00 tiang fak taktakin an i kap tiah theih a si.\nSAC ralhrang ralkap leikap ah a tlawmbik 10 hrawng an thih pinah tam taktak nih hliam an tuar.SAC ralhrang ralkap nih a thimi an hawile ruak cu lamkam thlam pakhat ah an khawmhsuat hna hnuah a thlam he mei an khangh chih.\nCupinah lamkam ah a ummi thinghnah tibantuk hna zong mei an khangh viar.CDF-Kanpalet i pyauh kyar kahdohnak a tongtu SAC ralhrang ralkap motor rual cu cuka Sui Lue Chin khua le Ma Sa Tui khua karlak ah zaan an riak rih men lai tiah ruah damh an si.\nCDF-Kanpalet le anmah bawmtu Laung Syi PDF leikap ah hliam tuartu umloin an i zukphiak kho tiah theih a si.Pehzulh in kahdohnak hi a chuah kho rih caah nulepa hna nih thawngthanhnak kan tuahmi paoh cu rak kan zulhpiak hram u, tiah an langhter tiin Zalen nih a tial.\nApoi tuk e kan Mipi vengtu kan pasaltha hna PDF caah cun.


Minak pa Obama le a rian ttuanti hawi le mual a pho chin lengmang cang; Pathian nih Trump a dirpi ning a lang thluamah cang ko\nObama minung nute nih Russia Collusion kongah house of intelligence committee hmai ah lih lawngte kan rak phuan tiah a chim. Cahmai thong ruk a chahmi Russia collusion cu atu tiang mizapi hmai ah an phozar ngam lo. House nih Robert Mullar cu kum 3 deng Trump sualnak an Kawl ter i Russia kongah a sualnak tazacuai tlak in a sualmi ka hmu Lo “ tiah report a chuahpi. Credit- Salai Lairamthang\nBe the first to comment on "Minak pa Obama le a rian ttuanti hawi le mual a pho chin lengmang cang; Pathian nih Trump a dirpi ning a lang thluamah cang ko"


CNLD Upa Luthum Tiah Auhmi Cu An I Din Dih Cang Lai, Mithar Nih A Hruai Cang Lai!! – Chin 11 News\nCNLD Upa Luthum Tiah Auhmi Cu An I Din Dih Cang Lai, Mithar Nih A Hruai Cang Lai!!\nCNLD nih tukum ah teinak kan hmuh lo caah Party dirhmun cuanh thannak tha tein kan tuah. Kum 5 chung kan cawlcang, biatak tein tlang kan au ve nain teinak kan hmuh pi khawh hna lo ruangah Hruaitu Lutlai thlen nawnnak kan tuah men lai tiah Salai Ceu Bik thawng nih a chim.\nHi thlennawnnak kan i timhmi hi vawlei cung ramkhel dirhmun in an kal pi mi a si ko. USA ramkhel boruak zong cu hi ti bantuk hin an kal pi tawn ko. Cucaah teinak kan hmuh pi khawh hna lo caah thlennak tuah kan timh zong hi a si tiah a chim hi a si.\nCNLD hi minung ah hram a thla mi kan si lo. Mi tampi nih Luthum hruaimi an kan ti , Luthum nih a hruai mi le Luthum ah biachahnak a tuahmi kan si lo. CNLD cu policy ah ram a thlami kan si.\nTahchunhnak ah NLD hna cu minung pakhat nih dirhmi , minung ah hram a sihmi an si. A sinain CNLD cu kan si ve lo. Cu caah thlennak kan tuah lai i, a ralaimi caan ahcun mithar nih an hruai cang ko lai. Party conference kan auh lai, cun khuate, khuapi tiah a dotdot in thimnak, hruaitu i siamremhnak kan tuah lai.\nKeimah GS siseh, President zong a thar an kai ko lai, hi ti ka chim tikah CNLD in kan chuak lai tinak a si lo. Rian an kan peknak poh ah kan tuan lai i, thih tiang Miphun caah kan tuan ko lai tiah a chim fawn.\nSalai Ceu Bik Thawng nih thlennak kan tuah lai a ti tikah PU No Than Kap, Pu Zo Zam, Salai David Ngaisak le A mah Salai Ceu Bik Thawng hna hi CNLD in an i din cang lai tinak a si lo. Cun Kan tuan huam ti lo tinak zong a si fawn lo. CNLD cu minungah hram a sih mi kan si lo pumpak ah kan dir lo i, Policy ah a dirmi kan si caah mithar nih an hruai ve awk a si. Kan mah pawl zong rian an kan pek nak poh in kan cawlcang ve rih ko lai a ti duhnak a si. Credit: VOM


Salai Lungthli Tum: MP Ka Tlin Ahcun | THE CHIN EXPRESS\nSalai Lungthli Tum: MP Ka Tlin Ahcun\nPumpak (independent) in Thantlang peng Pine Hluttaw No.2 MP cuh aa timmi Salai Lungthli Tum nih “MP ka tlin ahcun…” tiah atanglei bangin a lungthlitum a ṭial.\nRam le miphun sersiamnak hriamnam tha bik cu fimthiamnak a si. MP ka tlin ahcun keimah meehmun ah a ummi khuate sianginn vialte cachimhtu tlamtling an ngei maw timi ka zohfel hmasa lai. An ngeih khawhnak ding ah ka sining dihlak kaa zuam lai.\nKhuahrang a si ah cun Khuahrang khuami kha cachimhtu caah rian pek a tha bik tiin ka ruah, Vawngtu ah cun Vawngtu khuami a tha bik ve. BA a ngahmi thengte a si lai timi ka cohlang lo, degree a ngei lo nain ca a thiam i dawtnak a ngeimi a si ahcun cachimhtu rian pek khawhnak ding kaa zuam lai.\n𝑲𝒉𝒖𝒂𝒕𝒆 𝒔𝒊𝒂𝒏𝒈𝒊𝒏𝒏 𝒑𝒂𝒌𝒉𝒂𝒕 𝒂𝒉 𝑬𝒏𝒈𝒍𝒊𝒔𝒉 𝒈𝒓𝒂𝒎𝒎𝒂𝒓 𝒂 𝒄𝒉𝒊𝒎 𝒌𝒉𝒐𝒎𝒊 𝒑𝒂𝒌𝒉𝒂𝒕 𝒕𝒂𝒍 𝒂 𝒖𝒎 𝒉𝒓𝒊𝒎𝒉𝒓𝒊𝒎 𝒂 𝒉𝒂𝒖, 𝒄𝒐𝒛𝒂𝒉 𝒏𝒊𝒉 𝒂 𝒑𝒆𝒌 𝒌𝒉𝒂𝒘𝒉 𝒉𝒏𝒂 𝒍𝒐 𝒂𝒉𝒄𝒖𝒏 𝒌𝒆𝒊𝒎𝒂𝒉 𝒑𝒖𝒎𝒑𝒂𝒌 𝒑𝒉𝒂𝒊𝒔𝒂 𝒉𝒎𝒂𝒏𝒈 𝒊𝒏 𝒂 𝒇𝒊𝒕 𝒎𝒊 𝑬𝒏𝒈𝒍𝒊𝒔𝒉 𝒄𝒉𝒊𝒎𝒉𝒕𝒖 𝒌𝒂 𝒉𝒍𝒂𝒏 𝒕𝒆 𝒍𝒂𝒊.\nKawlholh le English an theih hlan te cu ngakchia theihmi holh in cachimh ding ka forh hna lai(cozah nih a duh lo). Nain, thiamsang i chuah khawhnak ding caah Kawlholh le English thiam hrimhrim a herh, hman lengmang a herh, mah le pengtlang holh in vawlei fimnak kutka hon khawh a si lo, English hi fimnak kutka i tawh a si timi an pemh khawhnak ding ka si khawh chung kaa zuam lai.\nLaimi kar fawi deuh in i chawnh khawhnak cu Laiholh hi a si caah kan thiam cio ahcun a chiatnak a um lo, thahnemnak tampi a um timi zong an pemh khawhnak ding ka zuam chih lai. Cozah theihpinak lak lo zong in khuami nih duh ahcun cawn khawh a si ko, holh cawn ruang ah thongthlak a um hraw lai lo.\nLautu, Mara le Zophei holh zong kan thiam a herh i a tlau lo nak hnga kan kilven le kan dawt a herh timi biatak tein ka aupi fawn lai(peng dang nih an thiam ve a herh tinak a si lo).\nCun, thiamnak aa tel lomi by-heart system a tlau khawhnak ding ah biatak tein ka zuam lai. By-heart in cauk pakhat zah dih nakin lung i fian hnu ah ca tlangkhat thiam hmanh kha man a ngei deuh tuk timi an i fian khawhnak hnga chimrel le nunter ka zuam lai.\nHi ka saduhthah cu upadi ser theng zong a hau lem lo, mipi i zuamnak a um ahcun fawi tein tlamtlinter khawhmi a si.\nTheihternak: Salai Lungthli Tum cu MP cuh aa timh caah a chimmi paoh post khawh peng kan i zuam cang lai. Amah lawng si loin MP cuh aa timmi dang zong. The Chin Express nih hohmanh kan thleidang hna lo, hohmanh kan doh in kan hlorh hna lai lo. An chimmi paoh an chim ning tein mipi sinah thlah lawng kan rian asi. Bia dik lo an chim caan ahcun mithmai zoh loin fact-check kan tuah lai.


Bill Gates nih US ram cu hnu lei caan i a sining, adirhmun bantuk in nunkhawh a si cang lai tiah a caan a phuan cang. – Thechinlungnews\nBill Gates nih US ram cu hnu lei caan i a sining, adirhmun bantuk in nunkhawh a si cang lai tiah a caan a phuan cang.\nMicrosoft Operating system a hmuh hmasabik tu Mirum Billionaire Bill Gates nih tuni September 20 ahhin Fox News nih Pandemic kong he pehtlai in an tawn i, bia an hal lio a a chim mi cu ,” United States cu 2021 a donghnak lei lawng ah a hlan bantukin amah dirhmun ning tein a si tthan khawh lai (Prediction) chimchungnak a ngei.\nAtu ahhin US nih Vaccine kan buaipi cuahmah mi hi hmaikum hramthawk hrawng ah kan i ruahchan bantuk in a tlam a tling si ahcun, hmaikum tthal caan hrawng in khin cun US hi Kum dang bantuk in amah a sining bangin a kir tthan te lai tiah a chim. Bill Gates nihhin Vaccine tuahnak ah phaisa tam taktak a petu a si.\nBill Gates nih a chim rih mi cu , zeiruang ahdah hi bia hi ka chimchung ngam ti ahcun , na hngalh bantuk in kan buaipi cuahmah mi Vaccine technology a tha taktak mi a um pinah, cu ka i rian a tuan mi hna cu mi thiamsang mi thatha lawng te an si caah Trump zong nih a ram mipi sinah raltha tein kum donghnak lei cu Vaccine hi tlamtling tein kan chuah khawh cang lai a ti mi kha a si cu tiah a chim. Source : Fox News\nBe the first to comment on "Bill Gates nih US ram cu hnu lei caan i a sining, adirhmun bantuk in nunkhawh a si cang lai tiah a caan a phuan cang."


HOUSE SPEAKER NANCY PELOSI NIH THEIHTERNAK A TUAH CANG HNA HIH – The Chinlung Post\nHOUSE SPEAKER NANCY PELOSI NIH THEIHTERNAK A TUAH CANG HNA HIH\nTuchun ah House Speaker Nancy Pelosi nih theihternak atuah cang hna. House Member Democrats hna cu President thim khawh dingin timhlamhnak ngei cang uh tiah theihternak a tuah hna. Tutan ah hibantuk in theihternak atuahnak hna a ruang cu teinak ahmu ding hi theih an har ngai caah Electoral College Vote 270 ahmu mi hi teinak ahmu ding mi an si.\nCuruangah vote 270 veve an hmuh asi ahcun postal ballots kong buainak maw asiloah vote reltthan siseh legal challenge a um sual kho mi asi i, hi zong in teinak a um ding an um lo asi ahcun phunghram bangin Vote tam deuh a hmumi chungah PRESIDENT siseh VICE PRESIDENT le adang anmah azuamcawhtu hna chungin House of Representative member hna nih president asi dingmi cu an thim hna lai caah atu bangin timhlamhnak ngei uh ati hna nak hi asi.\nBiden Campaign Team hna cu thatein cozah thlenkhawh asinak dingah White House he remnak zong an tuah cang tiah an chim. Hihi aliamcia kum 2016 zongah Hillary Clinton Campaign Team hna zong nih an rak tuah cangmi asi tiah an chim. Cun tutan ah Trump le Biden Campaign Team hna cu timhlamhnak thatein an ngei cang hna. Vote a fian lo ahcun Supreme Court ah chimrel dingin Sihni zong an i thim cang hna ti asi.\nTutan thimnak konghe pehtlaiin Donald Trump hi thimnak ah teinak hmuh lo asi ahcun thatein nawlngeinak cu Biden sin ah a pek lai maw, White House in a chuak hnga maw timi hi theih asi lo. Thenkhat nih an timi cu tutan ah tluangtlam tein thimnak a um lem lai lo tiah an zumh nain a caan nih a chim te ko lai cu tiah an langhter.\nHi konghe pehtlaiin a liamcia Hillary Clinton he an rak i zuam lio ah khan teinak hmu hlah law na cohlang lai maw tiah an rak hal nain Trump nih fiangfai in lehnak atuah hna lo ti asi. Asinain Republican hruaitu le Senate i, Republican hruaitu asi mi hna cun mipi khuakhan lairelnak ram kan si i, Democracy asi bangin thatein nawlngeihnak pek cu a um ko lai tiah an ti ve.\nThe Hakha Post Rian In A Din Mi Pu Lal Lawmpuia Kongah The Hakha Post Nih Fianter Nak An Vun Tuah Ve


Arakan Army (AA) Ralhrang Kahdohnak Ah AA Lei Nawlngeitu Nih Zeidah An Chim? – Lai Lungrawn Post\nPALETWA KAHDOHNAK KONG HE PEHTLAI IN AA NIH ZEI BIADAH AN CHIM! Chin ramkulh, Paletwa peng nizaan 26 Biangreithlep ah Arakan Army (AA) le ralhrang kahdohnak kong he pehtlai in AA nih zei biadah an chim.\nPaletwa A-Bawng-Tha khua pawng ah a ummi AA ralkap umnak hmun ah Myanmar ralkap LIB 275 nih ralhmai ser in an luh caah minute zei maw chung kahdohnak a chuak, kahdohnak a dih hnu zongah Myanmar ralkap nih zaanlei tiang hriamngan kahthlorh in an kah ” tiah AA in chimnak nawlngeitu U Khai Thu Kah nih BBC ah a chim.\nKahdohnak a chuah hlan ah ralhrang cawlcanghnak cu a luancia Sikpar 2020 hlan deuh ah Arakan ramkulh ah ralhmai sernak a tam tiah AA lei nih an chim. Hi ruangah kahdohnak a fak chin kho mi a si tiah AA nih khuami ralrinnak an pek hna.\nRalhrang lei chimnak nawlngeitu Zaw Min Tun nih a luancia 19 Biangreithlep i thawngfianhnak ah Arakan ramkulh chungah AA nih kahdohnak tuah dingin an kan sawm tiah a chim hnu ah a tu bantukin kahdohnak a chuah hi a si. Nizaan kahdohnak kong he pehtlai in kaphnih in thawngthanhmi zeihmanh a um rih lo. Credit: The Lairam Times\nThawngpang dang: SAC ralkap nih nawlngeihnak an lak hnu Myanmar ramchung ah ngakchia nuai 5 bawmhchanhnak pek an herh ngai tiah UN nih a thanh. Myanmar ramchung buaibainak ruangah thahnawnnak a karh, sifahnak a karh chin caah ngakchia sin bawmhnak pek an herh ngai tiah Unicef nih an chim.\nCu leng ah nawlngeihnak latu SAC ralkap nih tlaih an duhmi an hmuh hna lo tik ah an fa le an tlaih mi hna zong an um. Ngakchia tlaihkhih an tonnak kongah SAC ralkap nih chim fiannak an tuahmi a umlo.


US nih a rak chim ning bantuk in a tuah\nadmin October 2, 2021 Leave a Comment on US nih a rak chim ning bantuk in a tuah\nUS caah tih nung ngai mi pakhat cu Al-Qaeda pawl hna hi an si. A ruang cu, Al-Qaeda pawl nih an duh bik mi cu ceilak in US phomh kha a si. World Trade Center an rak phomh bantuk hna kha thil dang zeimaw tuah than an nih tim peng.\nNatein Afghan ah US le allied nih cozah an tlaih caah Al-Qaeda nih zeihman an tuah khawh lo mi a si, Atu cu Al Qaeda hawikom a si mi\nTaliban pawl nih Afghan cozah an kut ah an chia cang caah Al-Qeada pawl caah lam kaupi a vun hun piak hna\nMah bantuk in thil a thleng mi a tam ngai caah US nih heh tiah Al-Qaeda pawl cu ceilak in a thuat cuamah cang hna. US nih Afghan a chuahtak hnuah, A voihkhatnak ding caah Al-Qaeda Senior Leaders lakah pakhat a si ve mi, Senior Al Qaeda Leader, Salim Abu Ahmad cu US Airstrike, Idlib, Syria pawngah ceilak in ka a si hnuah a thi tiah report nih a langter\nArmy Major John Rigsbee, CENTCOM spokesman nih a chim ning ahcun, Salim Abu-Ahmad hi ‘trans-regional al-Qaeda attacks’ tuanvo ngeitu a si tiin\nMilitary Times sin ah a chim US Airstrikes nih hin International Terrorist pawl hna tha hi a tim bik mi a si, a hlei in US homeland, allies harnak a pek tawn tu hna hi an si tiin a chim.\nSpokeswoman Lieutenant Josie Lynne Lenny nih a chim ning ahcun, senior al-Qaeda leader drone strike in an thanak kong he pehtlaih in civilian a thi mi an um lo tiin a chim. Pentagon officials pawl nih drone strike hi an confirm natein,\nAbu-Ahmad cu target a si ti zeihman a langter lo Analysts pawl nih an chim ning ahcun Syria drone strike hi Biden administration hnu ah Syria ah an voihkhat strike an tuahnak a si ti in an chim.\nAugust 29 Kabul drone strike ah Civilians mi 10 an thi caah US cu heh tiah soisel le thangchiat a si, September 20 ah Senior al-Qaeda leader, Salim Abu-Ahmad an that mi hi Biden admin hnuah terrorist pawl cungah an cawlhcang mi ah chimthlak pakhat a si ve. Cred-RTK\nJoe Biden a mualpho chin lengmang ko, Ralbawi nih thil sining fiangtein an chim →\n← Trump nih sihni/Florida judge pawl cungah account an tha piak mi kongah a chim mi


Wow, Cu Bantuk Hakha Sizung Thawngpang Cu Ka Khuaruah A Har Ko – The Cherry Par\nWow, Cu Bantuk Hakha Sizung Thawngpang Cu Ka Khuaruah A Har Ko\nNihin Hakha sizung pi ah thil a cang mi kongah ramleng in kan unau zong an um sawhsawh ve ti lo. Aho paoh nih auh hnawh dingmi le cawlcangh a herh taktakmi dirhmun kan phan cang. Hi bantuk mizaw ziknawh hi cu Chin ramkulh cozah hrimhrim nih bia tak tein tuanvo an lak hrimhrim a hau cangmi a si. A tanglei ah hin US ram ah Nurse a tuan cuahmah mi nungak Katie Van Zi nih a a tuar khawh ve ti lo caah a rak phuan ve mi a si.\nWow! Cu bantuk cu, ka khuaruah har, Ziknawh hnu lawng i mizaw zoh timh zong cu ka voikhat theih si. Mah bantuk doctors te cu doctors ti ding hmanh an i tlak lo. They needs to be strips of their titles! Ka khuaruah a har tuk! Doctors/nurses tittles ngah ding ahcun a ho paoh hi an rak tha lo ti cu a fiang bak. Biakamnak (oath) an tuah mi santlai ne lo ee cucu. Credit: Katie Van Zi\nKawlram ahcun tu bantuk thil cang hi cu thilthar a silo. Sizung ii alut chuak pah mi ca le bang ahcun khuaruah har ding zei hmanh a umlo. Kan mah hna kan chuah hlan in Sibawi te le Mizaw kar ziknawh ei hmuar cu an rak tuah lengmang cang mi thil a si a hrih hram fek tuk cang hmailei kum zeimaw zat tiang cu a hlei in Kawlram i sifak bik chin state ah cun kan ton lengmang rih ko lai. A petu zong nih ziknawh ah kan ruat lo i a cohlang tu zong nih ei hnuar ah an ruat tilo a phungah an ruah cang i kan nun phung bantuk ah a cang lan.\nHi bantuk thil hi Halkha lawngah a cang mi thil a si lo kawlram hmun zakip ah an ton cio mi le a cang mi thil a si. Yangon si zungpi hmanh ah Oparation a tuah tu Doctor cu ca bawm pek siko. Halkha ahcun Oparation tuah hlan ah va len an hau Yangon Ahcun Oparation tuah hnu ah cabawn pek an si. Doctors te lawng sual phawt awk an tha dih ve lo. Kan mah mi zaw lei zong kan mawh nak a tampi a herh lo ah Laimi cheukhat cu kan i thiam thulh ter tuk tawn i Doctors te nih kan daw deuh hna seh tiphun in laksawng va pek le phaisa in zitmuai kan hmang cu ti kan tuah mi a caan a von sau tik ah Aphung ah an ruah i a fel ko mi doctors zg an zia a rawk.\nA thai zing ah a check colh. A hnawng ruh ai kaam,a kha ruh a pelh an ti chel, a kiak an ti chel a tha than ko an ti chel,a lung fim lo mi le zei dang hi cu kan hngal kho bak lo CT scan le Xray le Ulter sound zong kan check dih ko an ti. Kafapa cu Zarh thum chung um hau lai anti,Phaisa kawl nak ah hman an kan timh cang caah kan duh ti lo ii inn ah tin pi asi. 4Dec,2020 cawn ningan ni ah RGN lei kal pi asi. Rgn ah an check colh tik ah kafapa te cu a thluak thahri pa 6 nak a cat,a kha ruh a hliah cang hmunkhat a kiak,hmunkhat a pelh,a hnawng ruh ai merh an ti.\n← Thihdar: Pu Phu Ling (Hmawngtlang) Nih Eskenazi Sizung, Indiana In Mual A Kan Liam Tak Ruangmang Ko Cang Ee\nKan Rak Chimcung Cang, Nikhat Hmanh President A Tuan Manh Lai Lo Joe Biden →


US To UN Pai Hlun Nikki Haley Nih Liberal Media Pawl A Hro Hna Ruang Ah,A Hau Poh Trump Lei Ah An Um Dih Cang. – Chintanbo\nTrump’s former ambassador to the UN nih Wednesday ah ‘liberal media’ a hro hna. Nikki Haley nih Liberal media pawl cu “Republicans ah Civil War dong kho lo in a chuahtertu an si” tiin a ti hna. Tun ahhin Republicans Senators, GOP hna cungah Trump loyalists le Trump leirawitu pawl idohnak fakpi in a chuak.\nTrump hrimhrim zong nih Senate Minority Leader Mitch McConnell Senate hruaitu sinak in hlonh ding a ti cang.Nikki Haley nihhin Liberal Media pawl a hro hna nak ah “A ho paoh Donald Trump lei ah an um viar, Liberals pawl nih media hmangin hlenthawi an timh” hihi a dik. Democrats pawl nih kum 4 chung Donald Trump thlak tim in ttan an la, Republican Lawmakers le Senators hna lakah thinlung lei chambaunak tete zong um hmanh sehlaw, a tlam a tling lo.\nNikki Haley nih Liberal media pawl hi The Wall Street Journal op-ed ah a ttial. Nizan naite ahkhan Politico ah interview nakah ” Trump nihhin a lam zawh lo dingmi a zawh, a hnuzultu pawl an kan laklawhter” hiti a comments nak hi Nikki Haley nihhin 2024 ah GOP presidential nomination ai ruahchannak lam a hun onnak a si an ti.American electorate hna nih Trump hi thim tthan ding phun ah an ruat lo nain, GOP ah Trump a la lar chin lengmang fawn.\nWednesday Wall Street Journal op-ed ah hin “Media pawl nihhin an cachuah duhning ah Trump dotu ah chuah viar an itim. 45th president criticism hmuhlo nak ding cu a um lo. Conservative kar ah idohnak bia an chuah huam ngaingai hoi. Hi bantuk thil a um cu duhning cu a si ruam lo. Mi nih a chia, a ttha, an duhnak lei paoh an i thim khawh, Real life hi a fawi lomi a si.Nikki Haley nihhin Trump nih Covid vaccines, Middle East Policy, US Embassy Jerusalem a tthialmi a fak rual in Jan 6 Capitol Hill riots ah a soisel chih.\nTrump actions tamtak sawisel ding a um. History nih a herh ning in a cung ah ro a rak chiah lai.Nain, Mr. Trump’s major policies tam deuh nih America a tthawnter. Trump lawyers hna nih Election fraud an finfiah kho lo. Trump nih Republican Party, voters tamtak a hruai luh lio ah, GOP nih voters tamtak a hloh ve fawn. Trump nih Washington corrupt status quo a chiah a fak kho lo. Minung chanh tlak ka chanh hna lai, soisel a hau mi ka soisel hna lai.\nRepublicans hna nihhin Trump nih thil a hrawhmi cu kan hlonh hna lai. Thil ttha a tuahmi cu kan cawi nunter lai. Mike Pence hi President Trump caah zumh a tlak taktak. Kei nihcun soiselnak ding ka thei lo. Democrats oawk bug Trump second impeachment an buaipi mi cu riantuan awk an hngalh lo bia, an imanh tuk bia a si.\nTrump hi Jan 6 ruangah khan tampi soisel a hlawh. An pawcawmnak kawlnak zong nih a tuar phah in ka theih. Social media zong ah thil ti kho loin a um phah. Hi tiang in Donald Trump ka theih tawnmi kha a um ballo.\nMin Aung Hlaing Hi A Lung Dawng Tuk Cang Maw Si Hnga,A Pathian A Auh Ve Ko Cang Hi.


Breaking News: Ralhrang Ralkap Nih Mindat Biak Inn Na Hrawh Piak Hna – HRINGDILDEL LAIRAM\nBreaking News: Ralhrang Ralkap Nih Mindat Biak Inn Na Hrawh Piak Hna\nChin ram kulh Minidat khualipi ah ralhrang ralkap an colh cang ning hi cu tih an nung chin leng mang cang. Hi ti ning te in asi ahcun Midat khua mi pawl caah lung retheih ngai ngai asi. Myanmar ralhrang ralkap nih Mindat khuapi chunah meithal an puah thluahmah i, Mindat khua chung cu mei thal thawng lawng te in a khat ko cang tiah Mindat khua mi pakhat nih a chim.\nMyanmar ralhrang ralkap nih meithal cu an puah thluahmah i, Mindat khuapi chung ah a um mi khrihfa biak inn thlalang le a vam pawl cu meithal kuang lawng tein a khat ko tiah khua mi pakhat nih a chim. Ralhrang ralkap nih khuachung ah meithal an kah thluahmah tikah nak ah hin Mindat khua chungah a um mi minung balte hliamhma a tuar mi le a thi mi an um le um lo tu hi fiang in kan theih rih loh tiah khua mi pakhat nih a chim.\nMindat khua chungah kah doh nak a chuak than mi cu lung retheih ngai ngai asi ko. Zei ruang kan ti asi ahcun ralhrang ralkap nih an hriamnam tha tha he an kan kah tikah Mindat mipi caah cun a har tuk hringhran ko. Nizaan zaanlei suimilam 7 in pa 8 tiang hrawng an i kah doh nak ah hin, an meithal thawng cu a tam tak tak. CDF Mindat le ralhrang ralkap an i kah doh nak kong hi Mindat khua mi sin in kan thei mi asi. Na i kah doh nak ah a nunnak a liam mi kong tu cu Mindat runveng tu lei nih pakhat hmanh an langhter rih loh.\n← Ka Fale Napa He Kan Tar Cang I Umnak Nei Lo In Kan Um Lio Ah Hin Kan Chawn Ta U Law Tiin Sunghno A Nu Mitthli\nMyanmar Ralkap Pakhat Amah le Mah Ai Kap That →


R.I.P : Ei Kanu Zaang An Fak Tuk E An Inn An Khangh Piak I A Tu Le Hngakchia Pahnih An Nun Nak A Liam APoi Tuk Hringhran Ko Mu – Onlinenungak\nR.I.P : Ei Kanu Zaang An Fak Tuk E An Inn An Khangh Piak I A Tu Le Hngakchia Pahnih An Nun Nak A Liam APoi Tuk Hringhran Ko Mu\nPetrol zinan rawn mi dur in zan thim 11:00 hrawngah an inn cu an cheh I an inn cu a kangh ciam dih february ni 16 zan tim 11:00 hrawngah khan Hpa An myone cuatcyi ti mi khuate pakhat ah a tu le pa thum hna he khuasa mi pitar inn cu mei in an cheh hi asi.\nA tu le pahnih kum 2 mi le kum 5 mi nu hngakchia hna pahnih cu mei nih a kangh chih hna caah a hmun ah an nun nak a liam hi asi. an pi pitar le a tu nu pakhat hi mei nih fak ngai in a kang hna I an nih cu vanthat ah leng ah an chuak khawh caah sii zung an phan hi asi.\nHi kangh mei kongah hin hlethlai nak an tuah tik ah petrol ziinan rawn mi dur in an cheh mi asi tiah khua upa pakhat nih cun a chim hi asi. zan tim an I hngilh kar ah an khangh chih hna hi asi. Hi kong he pehtlai in a ho minung nih a kangh ti hi theih khawh asi lo. An zum nak ah cun tu tan ralkap nih thongtla an chuah zalen mi hna an si kho tiah an zum hi asi.\nthongtla an chuah zalen mi hna kha inn khangh ding in petrol zziinan he fial mi an tlai mi hna an tam ni 10 in ni zan tiangah an tlai mi hna an tam ti asi. Mipi ralring te in um cio ding in a chim a tu kan kawlram dir hmun hi daitlang lo te in a ho kan si poah ah kan i ralring ngai ngai a herh tiah a chim hi asi. Thong thla chuah za len mi hna an si ko lai tiah khua upa pakhat nih cun a chim hi asi. vafimthuro


Chinram Ah Chin National Education Sianginn Dirh A Herh – THE CHINLAND POST\nChinram Ah Chin National Education Sianginn Dirh A Herh\nChinram Ah Chin National Education Sianginn Dirh A Herh by Salai Khin Maung Thein(D.Ed)\nMiphun tling fonh in sermi Kawlram nih (Federal Union Context) tangah mah le miphun dawtnak (national identity) cu zeitindah kan langhter cio lai. ‘Nations State’ sernak ah Miphun dawtnak a langhtertu ding ah cun sianginn in hramthawk a herh. Tahchunhnak ah British uknak tang ummi Tuluk ram chungtel, Hongkong ram hi Mirang uknak tang an rak umlio ah Tuluk miphun sining thlaunak ding ah British pawl nih Hongkong mino sin ah ‘National Education’ (miphun sinak) cacawmter loin ‘Civil Education’ (ramchung mi sinak cacawnnak) ning in fim cawnpiaknak an ser. 1997 kum Hongkong ram cu British Uknak tang in Tuluk ram ah pek a si ṭhan tikah Hongkong rampi le Tuluk ram miphun pahnih karlak ah miphun sining aa khat lomi phung le lam a hung um. Cucaah Tuluk ram nih miphun dawtnak langhter ṭhan dingin aa zuam ve ṭhan. A bik in fimcawnnak lei ah cawn ding mi miphun sinak fimcawn (National Education) cu biatak tein a vun langhter.\nSihmanhsehlaw Kawlram ah cun ‘National Education’ an policy hi vun hlat tikah Tlangcungmi vialte miphun sinak thlau viar ding le Kawl miphun sal tang dih ding in timhtuah mi ṭihnung mi ‘education law’ a rak si diam. Thein Sein Cozah nih dal 14 aa tel mi ‘National Education law’ cu September, 2014 kum ah a rak suaipi ve hna. Fimcawnnak lei ah thlennak (reform) ka tuah a ti i (National Education Strategic Plan 2016-2021) tiang ‘National Education law’ zong a rak suaipi hna. Mah ‘National Education’ hi U Nuh chan in a semmi a rak si cang. Ne Win zong nih mah policy hi a rak hman ve.\nZohchunh Awktlak National Education School A Dirhtu Hna\nMon National School hi 1972 kum ah Mon Pyithit Party nih an dirhmi a si. 1995 kum ralkap Cozah (SLORC State Law and Order Restoration Council) he kahdaihnak min an rak thut. Cun 2012 kum Union Of Myanmar President U Thein Sein chan zong ah ramṭhen in ram pumpi huap tiang in kahdaihnak min a thu mi an si. Mon National School hna hi Mon Pyithit Party uknak hmun lawng siloin Cozah uk mi hmun tiang in sianginn an dirh khawh. Mon National School cu umkal har nak hmun a um mi ca ah dirhmi a si natein hnu ah cun Mon mipi nih Mon National School cu hmun tam deuh ah rak kan onpiak ve uh tiah an nawl caah nihin sianginn tam lakte an on khawhnak a si.\n1972 kum in Mon Pyithit Party nih an dirh mi sianginn hi nihin tiang a dir peng kho mi hi uarlo awk an ṭha lo i cawnphu taktak mi a si fawn. National School nih cun holh le ca nunphung hrambunh in nuhrin holh te in ca cawn khawh a si. Cun Cozah sianginn he pehtlainak a ngeih caah fonhkhawh mi cacawnnak phun zong a si. Tang 10 Camipuai zong phit khawhnak lam an ngeih caah an sianginn nih tang 10 an awn cun Cozah Sianghleirun ah cacawnnak nawl an ngei. MNEC nawlngei tu nih cun, “Mon National School dihlak (132) kan on cang tiah a chim. Mah chung in Siangniamrun (113), Sianglairun (16) le Siangsangrun (3) le ( BHEEP-Bop Htaw Empowerment and Education Program) Post Ten sianginn (1) hna an si. Mon National School an umnak hmun cu Mon ram, Karen ram le Thaningthayi ram hna ah an um. Cun Cozah sianginn le MNEC komh in dirhmi sianginn (92) an um.\nMon National Education School\nMon National School cu nuhrin holh hrambunh in dirhmi sianginn a si. Nihin ah MUCU in hramthawk mi a si. Mah MUCU ah cun nuhrin holh te in cacawnnak an ngei. Mon National School cu Siangniamrun in textbook kha Mon National School committee nih Mon ram sining he aa khat kho ding in cawnnak cauk an tuah. A bik in Mon ca in textbook le Mon History textbook an tuah. Kanan (Mathematics) Kawlca in cawnmi zong Mon ca in an leh. Tangcheu in tangli tiang Mon holh le ca in cawn a si. Siangniamrun cung lei ah Geography le History zong Mon ca in cawn a si.\nSianglairun ah Cozah lei Fimcawnnak Vuanci nih rikhiah mi textbook chungin cawn a si natein Kawlram History cu an cawng lo. Camipuai zong ah an phit ter hna lo. Mon History textbook cawnmi cu Camipuai ah an phitter hna. Sianglairun ah holh phun 2 cawn mi ( Bilingual Education) in ca an cawn. Sianglairun ah Kawlca in ca cawn a si ko natein holh a thei lo mi ngakchia ca ah Mon holh in an chimhter hna. Cucaah Kawlca hi a pakhatnak a si ko na tein nuhrin holh le ca hi a pahnihnak dirhhmun ah an um. Siangsangrun ah Cozah textbook vialte in cawn a si ko natein nuhrin holh zong in ca an chimh chih hna. Siangsangrun ah Mon History le Mon Textbook cu cawn a si ti lo. Cozah Camipuai phit a si lai caah Cozah textbook tu a ning in cawn a si.\nMon Holh Le Ca Le Nunphung Bu Cawlcanghnak\nMah holh le ca le nunphung hi Mon mipi ca ah a biapit ngai caah 1995 kum Mon Pyithit Party le Kawl ralkap Cozah (SLORC State Law and Order Restoration Council) karlak kahdaihnak min thut lio ah Mon holh le ca in cacawnnak nawl ngeih khawhnak ding an rak telh chih. Mah cu a tanglei bantuk in a si.\nMon ram chungum Cozah sianginn ah Mon holh le ca in cacawnnak cu Minor subject ah telhpiak ding,\nMon ram chungum Cozah sianginn a thar onnak le Mon ram khuate kip ah fimcawnnak a phunphun thar chuah ding le mah sianginn kip ah Saya bawmtu chiahpiak ding,\nMon ram chung a ṭhangcho rih lo mi khua ah Mon National School dirhnak ah Cozah lei in bawmhnak pek ding,\nMon Phungki hna cu Cozah bawmhnak in Buddah biaknak Camipuai phit tikah Mon holh le ca in phitnak nawl onhpiak ding pawl a rak i tel i Cozah lei zong nih hnatlaknak a ngei ve.\nMon National School Camipuai phit dan hi Cozah sianginn Camipuai phit dan he aa khat. Tangli Camipuai cu Mon National School pawl nih Cozah (Myo-Ne) peng pi question phit ti lo in anmah National School question tu phitter a si. A ruang cu tangli tiang ah nuhrin holh le ca in cacawnnak (Mother tongue Based Education System) an ngei caah a si. Sianglairun ah tangriat Camipuai ah Kawl History phit ti lo in Mon History an phitter hna. Siangngakchia sungh le awn rikhiah piaknak ah Mon textbook in a awn lawng ah Camipuai awn a si. Siangsangrun Camipuai phitnak hmun cu Mon ram Ye peng le Karen ram Kyarinn Seikkyi peng hna ah phitter an si.\nMon National School Hruaining Phung Le Lam\nMon National School hna cu Mon National School Committee (Center) nih hruaining ser mi le Mon Education zung District le peng in hruaimi bu an si. Mon National Education a tleihchanmi paoh nih mah le khua le ram cio in i tel khawh a si. Fimcawnnak he pehtlaimi thilri zong committee theihter in bawmhnak pek khawh a si.\nMon National School le zung rianṭuannak ah NGOs le INGO lei in bawmhnak 65% le Mon mipi lei in 35% bawmhnak a ngei kho tiah (2016 kum December seminar thawngthanhnak) in theih khawh a si. Ram chung /ram leng in bawmhnak zong an cohlan i bawmtu zong an ngei. Mon Phithit Party nih contribution in 2% cu Mon National Party nih pek ding le mah chung in 2% budget cu Mon National Education Committee nih tangka a khonpiak. Tahchunhnak ah Saya/mah thlahlawh cu MNEC center nih (40,000) kyat lawng an pek khawh a si ahcun mi 25 tel mi Education committee biakhiahnak nih a tlawmbik (70,000) kyat pek siseh tiah biakhiahnak nawl a ngei.\nPeng kip National School budget committee an ngei. MNEC saya/mah rianṭuan mi (807) ca ah thlahlawh khanpiak a si. A dang fund kawlnak ah Tanphuzayet peng ah innsaknak thilri dawr zong an tuah. Cun Anndin khua ah cun Mon National school fund ca ah thlakhat Ks.(500) cio innkip nih an pek caah kumkhat ah (2,000,000) an hmuh. Mah tangka hmuhmi in thlakhat ah saya/mah kyat (30,000) an pek khawh ve i center bawmhnak he cun thlakhat kyat(75,000) an hmuh. Cun mah Andin khua nih kum khat ah facanghum in (100) lengmang an pek. Mah facanghum pawl cu saya/mah 18 an pek hna.\nSaya/mah Pumpak Thiamnak Le Rianpeknak Kong\nMon National School ah ca chimtu saya/mah riankong he pehtlai in phun 2 a um. Pakhat nak phun cu Cozah he kahdaihnak minthut hlan meeting biaceihnak ah tang 8,9 tiang ca a rak cawng bal mi cu saya/mah rianpek a rak si. Pahnihnak phung cu 1995 kum Mon Pyithit Party le Cozah kahdaihnak minthut hnu cun Siangniamrun cachimtu ding cu tang 10 tiang le tang(10) awng/degree a ngei mi a si lai tiah an ti. Capacity Building ah cun MNEC nih training a pek hna lai.Mon National School ah cachim rian a ṭuanmi hna saya hna cu mah tik kum tiang rianṭuan ding ti rikhiahpiak an i harh ngai. Cheukhat cu kum(30) tiang rianṭuan cangmi zong an um. A tlawm cem kum 1 tal ṭuan a hau. Post-ten sianginn dih mi nih Mon National School ah cachimh kum (2) tiang a ṭuan lai ti a si. Ṭuan lo ngah lo phun a si.\nMon National School bantuk in Kachin Independent Organization (KIO) Education Department cu 1978-79 in an dirh. Karen National Union (KNU) ukmi ah 1950 kum in sianginn an dirh. Karenni National School, Shanram ah The Restoration Council of Shan State (RCSS) council nih Shan National School cu 2000 kum Luaitailian Center Office in an dirh. Cucaah Chinram ah Chin National Education School dirh kan herh ve cang.\nNote – Zohchihmi/ENAC cauk\nCatialtu Pumpak hmuhning a si. By Editor\nPrevious Aung San Suu Kyi_ Covid-19 Hrik Khamnak Sii Ngandamnak Lei Riantuantu Chunh Hmasa An Si lai\nNext World Esports Lentecelh Zuamnak Ah Myanmar Nih Pahnihnak Ngah


CDF-Kanpalet le Ralhrangbu an in Kap, Ralhrang 6 an Thi – Buanchukcho\nCDF-Kanpalet le Ralhrangbu an in Kap, Ralhrang 6 an Thi\nNizan May 29 ni ah Saw peng Letmon khua leiin a rak kai mi ralhrangbu 150 hrong le Kanpalet-CDF he Khwelungta le Makya, Hleksung khua ah an in kap. Ralhrangbu 6 an thi tam ngai hma an pu, CDF 10 hma an pu, pa 3 cu an hma a fak tiah theih a si.\nRalhrangbu nih meithal ngan he a peh in an kah caah ralzaam pawl um nak an ngei ti lo tluk a si cang tiah Khit Thit Media sinah a chimh.\nTuchun zong Kanpalet Lauknu lei zong i kahnaka um than. Ralhrangbu nih meithal ngan an kah caah Mipi hma a pu mi 4 an um, Magwe ramri Yeshin, Kyauktong, Letmon lei ralhrangbu pawl tampi umhmun an khuar tiah theih a si.thechinpost


Thiang Thlarau Sin Thlacamnak | Radio Veritas Asia\nThiang Thlarau Sin Thlacamnak\nRa law, maw Thiang Thlarau!\nK. An zumtu hna lung kha run khahter law, an lungthin chungah na dawtnak mei kha rak alhter ko.\nT. Na Thlarau kha run thlah law, annih cu sersiam `han an si lai.\nK. Vawlei hmai zong run tharchuah ko.\nT. Thlacam u sih.\nMaw Pathian, an zumtu hna kha na Thiang Thlarau ceunak in na cawnpiak hna bangin, mah Thiang Thlarau thawngin fimnak taktak kan ngeihnak hnga le amah nih a pek mi hnangamnak ah kan i lawmh zungzal khawhnak hnga run kan bawm ko, tiah kan Bawipa Kri min in kanin hal. Amen.\nMaw Thiang Thlarau Pathian, kan lungthin chungah na vel theitlai hna kha rak karhter hna law a sunglawi mi thil hna cungah duhnak lungthin kan ngeihnak hnga thazang run kan pe ko. Maw Thiang Thlarau, nangmah cu Pa Pathian sinin a rak chuak mi na si i Fapa nih bia a kam ning bangin kan fimnak mit kha rak auter law biatak lam lei ah kan hruai ko tiah kanin nawl.\nMaw biatak Thlarau, a man a sungbik mi na vel thawngin a palh thiam mi kan lungthin kha zeizongte ah Pa Pathian duhnak kha a theihthiamnak hnga le a duhnak hnga rak cawnpiak ko tuah. Kannih kha harnak a phunphun lakah ka himter law Kri thawngin Pa Pathian sinah kan hruai ko tuah.\nDawtnak hrampi a si i hnemtu maw Thiang Thlarau Pathian, nawlbia le profet bia hna kha tlinter awkah muihnak he a khat mi kan lungthin chungah khan Pathian le minung pakhat le pakhat kha kan i dawt khawhnak hnga dawtnak lungthin kha run kan pe ko.\nZeizong vialte hi Pathian sinin an rak chuak i Pathian sinah khan an kir `han dih ti mi biatak kha a kan hmuhter mi a sangbik mi fimnak kha run kan pe ko tuah.\nSertu maw Thiang Thlarau Pathian, na Bupi kha zangfahnak in run bawm ko tuah. A ral hna kha ral`hat-nak in a doh khawhnak lai `hawnnak huham kha run pe ko tuah. Kannih nih nangmah cungah Pa le Fapa i sunparnak lianngannak kha kan langhter khawhnak hnga na velbawmhnak thawngin kan thlarau kha a thar in run sersiam ko tuah.\nZeizong vialte a tuah kho i a thiang dawtnak Bawi a si mi maw Thiang Thlarau Pathian, rung `um ko tuah. Ngaknu Thiang Mary kha vel he a khahter i lamkaltu hna i lungthin kha khuaruahhar awk in a thlengtu le mar`ar hna kha khuaruahhar ral`hatnak he a huptu maw Thiang Thlarau, ra law kannih kha kan thianter ko tuah. Ceunak vel in an khahter ko tuah. Kan chia`ha thleidannak lungthin kha rak thianhlimter ko tuah. Kan lungthin kha dawtnak mei in rak alhter ko tuah. Soisel kan hman mi kha rak kan remhpiak ko tuah. Nangmah i forhfialnak kha ngaih awkah rak kan zohkhenh ko tuah.\nKan dawtnak a si mi maw Thiang Thlarau Pathian, Bawipa nangmah kha kanin biak. Ceunak run kan pe ko tuah; kan huppheng law kan kilveng ko tuah; kan hnem ko tuah; tuah awktlak a si mi kha kan cawnpiak ko tuah tiah nangmah sinah kan i pe dih. Kan nunnak ah nangmah nih siseh na ti mi vialte kha kannih nih kan cohlan ko lai. Maw Thiang Thlarau, kan lungthin kan thlarau kan duhnak le kan nunnak vialte kha nangmah sinah kanin pek dih. Katholik Bupi kha lam a hruaitu maw Thiang Thlarau, kan hngalhnak lungthin kha nangmah lamhruainak le Bupi cawnpiaknak vialte kha ngaih zungzal awkah rak bawm ko tuah. Dawtnak mei in kan lungthin kha rak khaang dih ko tuah. Kan duhnak kha na duhnak he aa khatte rak siter ko tuah. Kan nuncan ziaza kha Khamhtu Kri nuncan ziaza a cawng kho mi nuncan rak siter ko tuah.\nNa laksawng phunsarih a si mi fimnak le theih-thiamnak, khuakhan thiamnak le ral`hatnak, hngalh-nak le Pathian `ihnak le duhnak hna he hmunkhat in thlarau theitlai phunhleihnih zong khan kan khahter ko tuah. Bupi derh awk caah a herh mi Thawng`habia phuan khawhnak, mizaw damternak, le khuaruahhar a phunphun tuah khawhnak vel laksawng hna kha run kan pe ko tuah. Pa le Fapa le Thiang Thlarau sinah a zungzal in sunparnak le lianngannak cu um ko seh. Amen.\nBawipa, run kan zangfah ko tuah.\nKri, run kan zangfah ko tuah.\nKri, kan ngai ko.\nKri, kan thlacamnak kan ngaihpiak ko tuah.\nVancung a um Pa Pathian, run kan zangfah ko tuah.\nVawlei Tlanhtu Fapa Pathian, run kan zangfah ko tuah.\nThiang Thlarau Pathian, ......\nThiang Thlarau, Pa le Fapa sinin a chuak mi, ......\nThiang Thlarau, Pa le Fapa he aa tluk mi, ......\nThiang Thlarau, Pa Pathian biakam, ......\nThiang Thlarau, duh awkbik le a rumbik mi, ......\nThiang Thlarau, a sangbik Pathian laksawng, ......\nThiang Thlarau, vancung ceunak nizung ceu, ......\nThiang Thlarau, `hatnak vialte aa thawknak, ......\nThiang Thlarau, a nung mi tihna, .....\nThiang Thlarau, a kaang hluahmah mi mei, .....\nThiang Thlarau, a alh mi dawtnak, .....\nThiang Thlarau, thlarau chiti, .....\nBiatak le `hawnnak Thlarau, ......\nFimnak le theihthiamnak Thlarau, ......\nHngalhnak le duhnak Thlarau, ......\nBawipa `ihnak Thlarau, ......\nBiatak le dawtnak Thlarau, ......\nDaihnak le thlumnak Thlarau, ......\nSumnak le lungthiannak Thlarau, ......\nVawlei pumpaluk a khah mi Thlarau, ......\nPathian fale a kan siter mi Thlarau, ......\nPathian Tuufa, hi vawlei sualnak a kalpitu,\nna Thlarau run kan thlah ko.\nkan thlarau cungah Thiang Thlarau laksawng kha run tawih ko.\nfimnak le duhpatnak thlarau he kan khahter ko tuah.\nH. Maw Pathian, kan chungah a thiang mi lungthin kha run ser ko.\nK. Kan chungah a ding mi lungthin kha run tharchuah ko.\nH. Thlacam u sih,\nMaw a kan zangfahtu kan Pa, na Thlarau nih kan lungthin kha rak ceuter, rak alhter, rak thianter seh law Annih nih na van dap in kan hlanh dih seh law rian `ha `uannak ah thei tampi kan tlaiter ko seh, tiah kan Bawipa Jesu Kri min in kanin hal. Amen.\nNgandamnak caah Khuhlu\nThathnemnak a pemi Khuacaan


𝗞𝗮𝘄𝗹 𝗖𝗼𝘇𝗮𝗵 𝗗𝗶𝗿𝗵𝗺𝘂𝗻 𝗹𝗲 𝗔 𝗥𝘂𝗮𝗵𝗻𝗶𝗻𝗴 (𝗣𝗼𝗹𝗶𝗰𝘆) 𝗹𝗲 𝗟𝗮𝗶𝗺𝗶 | Rᴇᴠ. Dʀ. Sᴀɴɢ Aᴡʀ. – Onlinenungak\n𝗞𝗮𝘄𝗹 𝗖𝗼𝘇𝗮𝗵 𝗗𝗶𝗿𝗵𝗺𝘂𝗻 𝗹𝗲 𝗔 𝗥𝘂𝗮𝗵𝗻𝗶𝗻𝗴 (𝗣𝗼𝗹𝗶𝗰𝘆) 𝗹𝗲 𝗟𝗮𝗶𝗺𝗶 | Rᴇᴠ. Dʀ. Sᴀɴɢ Aᴡʀ.\nBy bawi bawi on October 7, 2020\n𝗕𝗶𝗮𝗵𝗺𝗮𝗶𝘁𝗵𝗶: Biaknak lei riantuanmi ka si nain kan cozah nih ram an kan hruaining ka zoh tikah ka purh khawh tawk ka hmuhning tial ka duh. Laimi dirhmun in cuanh ka duh fawn. Biaknak lei Vuanci nih kum khat ah voihnih tluk Kawlram chung biaknak lei riantuantu upa he tonnak an tuah tawn i MBC President dirhmun in kaa tel ve theo. Khrihfa lawng si loin Muslim le Hindu zong an i tel. Kanmah duhmi chimnak nakin anmah nih zul hna seh ti an kan duhmi kha an kan chimh tawn. A donghnak ah nan duhmi kan chim ve uh an ti i biaknak ah luatnak a um lonak, biaknak lei inn sak a harnak, zalong tein i pumh khawh lonak, thawngtha chimtu harnak an tonning hna kan chim tik hna ah “tha tein kan in zohpiak hna lai” an ti nain a taktak ah cun kan duhnak an tuah bal lo. Biaknak lei vuanci cu ralbawi General a si ve caah ralkap kalning in a kan hruai ko. Hi bantuk ka hmuhtonmi tete le nihin cozah an dirhmun le cozah nih thil an ruahning le Laimi dirhmun kha ka hmuhning ka hun tial lai.\n𝟭. 𝗞𝗮𝘄𝗹 𝗖𝗼𝘇𝗮𝗵 𝗗𝗶𝗿𝗵𝗺𝘂𝗻:\nKawl cozah dirhmun kan zoh hmasa lai. Nihin Kawl cozah dirhmun kan zoh tikah hngal ngai in a um. Laiholh in “Hngal” kan timi hi “midang zeirel lo, kaa zaa ve” timi ruahnak ngeih khi a si. Ralkap nih kum 50 deng an kan uk cang i nai hrawng hi hlah maw an hngal khun ka ti. Tlangcungmi ral a thomi hna zong kan daihter khawh hna. Cun ramleng in cozah dohnak aphunphun a tuahmi hna zong zeipipa tuah kho ding an si lo, aho cozah zong nih langhngan in an bawm hna lo tiah an zei hriktida a thak lo. Cun vawleipi kalning zoh tikah kan dirhmun a fek tiah an i ruah. UN Secretary General Ban Ki Moon nih phone a chawnh hmanh ah Pu Than Sui nih a tlai duh lo. UN Secretary General a si an ti tikah voihnih tiang a chiahter men hna. UN zong zeiah an rel lem lo tinak a si. Nargis lio zongah US le French tinbaw an luhter hna lo. Kawlholh in chim ahcun an i seihchiah taktak. Hiti hin an hngal ngamnak cu a ruang tete an um.\n𝗶) 𝗥𝗮𝗺 𝗛𝗿𝘂𝗮𝗶𝗻𝗮𝗸 𝗨𝗽𝗮𝗱𝗶 𝗙𝗲𝗵𝘁𝗲𝗿𝗻𝗮𝗸 (Constitution Referendum): Nan theih cio bantukin ramhruainak upadi cu an suai I referendum an tuah. Rammi zapi zakhat ah 90 reng lo nih an kan thohkhanmi cozah kan si tiah an i lunghmuih ngai. Kan duhmi kan tuah khawh i kan dirhmun a fek cang, tiah an i ruah. Rammi thinlung taktak a si lo, ti cu ralbawi a fim deuh nih cun an hngalh ko lai nain hruaitu zapi ruahnak ah cun kan ti kho taktak, rammi nih an duh taktak ko, ti lungput khi an ngei dih. Democracy min a pu nain ralkap kut thiamthiam ah kan um lai. Mizapi hi zeidah an tuah khawhmi a um lem tiin lalhnawh zong khi a si men lai. Rammi kan si a fah tuk zongah annih cu an rum i an zei a poi lo. Mipi kan si a fah chin cuahmah zongah an zei a poi lo. Cucu lung a fim ko mi caah celh awkah a har hringhran.\n𝗶𝗶) 𝗥𝗮𝗺𝗱𝗮𝗻𝗴 𝘁𝗵𝗼𝗵𝗸𝗵𝗮𝗻𝗻𝗮𝗸: Vawleicung politics luanning ah vawlei tuanbia hi kanmah lei a hoih cang tiah an ruah. Amerikan le EU hi an chan a dih pah ziahmah lai i Tuluk , Russia , India chan a tho lai tiah an zumh. Cu ti an ruahnak cu a ruang a um.\n𝗮) 𝗧𝘂𝗹𝘂𝗸: Kawlram le Tuluk hi hlan deuhpi in aa dawmi ram innpa an rak si. Nai hrawng in pehtlaihnak a thuk chinchin. Tuluk nih UN ah Kawlram kong a chuah paoh ah Veto in a khamh. Russia zong nih cu thiamthiam. Beijing Olypic lioah Tabboo halchia an timi pakhat cu zeibantuk Journalist hmanh nih Kawlram kong hal khawh lo dingah an telh. Hi tlukin Kawlram an dirpi hi a chan a um.\n1) Kawlram hi an thil zuarnak market tha tuk kan si. Nichiar Tuluk ram in Muse khua le a dangdang in a lutmi thil hi chim cawk a si lo. Tuluk thil a hmang lomi kan um ti lo. Tuluk an i miak tuk.\n2) Kawlram in Zinan Pipeline tuah an duh. Tuluk nih zakhat ah 90 cu Middle East in zinan a cawk. Singapore pawng Macalla Straits in tinbaw in phurh a si. Nikhatkhat ah Amerika maw, ram pakhatkhat he buainak a um ahcun zinan phurhnak lam a pit sual lai tiah an hna a ngam lo. Cucaah Bengal rili in Kawlram tan in Tuluk ram ah pipeline in a luh ahcun an caah a miak tuk, security caah hnangam tuk a si. Tuluk nih UN ah a dirkamh bantukin Kawl cozah nih Zinan Pipeline tuahnak nawl a pek ve.\n3) Tuluk cu a rauh hlan ah Super power a si lai tihi an theih tuk fawn. Sipuazi lei zongin Amerika changtu dirhmun a phan pah cang. Holh set tung loin thil tam tuk a tuah. Nitlaklei hruainak model hmang loin an cozah reform a tuah. Deng Tsio Ping nih “chizawh hi a ran le a nah bia a pi lo, zu a seh khawhtu kha bia a pi deuh” a ti. Chim duhmi cu nitlaklei hruainak model theng hi a tha bik a si hlei lo, ram a thancho kha bia pi a tinak a si, Tuluk model hi kan hlawhtling tiah an i ruah cang. Tuluk he ram innpa kan si pinah a thangcho chin lengmangmi bochan awktlak ram a si fawn. Tuluk kan i bochan ahcun aho nih dah zei an kan ti khawh lai tiah an ruah. Hi ruangah hin kan dirhmun a fek ko tiah an hngal chinnak a si. Tuluk nih Koko tikulh a halmi zong hi a pek khawh men. A chung thil kan fiang lo.\n𝗯) 𝗥𝘂𝘀𝘀𝗶𝗮: Hi karlak ah Russia a lut ve. UN zongah Tuluk a chim hlan hmanh ah Kawlram dirkamhnak a thawk. Tuluk he Veto Power in Kawlram an khamh. Vawlei politics luanning ngai hi Amerika he an i daw lem lo timi paoh kha tha an pek hna. Afrika le Latin Amerika zongah thuk ngai in an lut cang. Cold war a um ti loh ti a si nain a hramte a taang rih. Georgia kong ah a fiang khun. Thil biapi a chuah ahcun Shanghai Declaration ram hna zong an i kom kho fawn. Kawlram chungah bawmhnak an tuah. Russian Scientists Kawlram ah zeizatdah an um ti kan fiang kho lo. Acheu nih cun 1000 tluk an um lai tiah an ti. Mandalay -Maymyo lam pawngah inn nganpipi an sak i a tam bik cu cuka ah cun an um ti a si. Kawlram mi Nuclear science cawn dingin Russia nih full sholarship a pek hna. Tukum 2008 chungah a kalmi hna hmanh hi minung 900 an si cang. Kum 2000 in 2010 tiang project a si i tam ngai an kal cang. Tutan a kalmi ah Laimi zong 4 tluk an i tel ve. Ph.D tiang cawnter an timh hna. Hmailei ah fimthiamnak lei in Kawlram\nthanchoternak caah thil tampi an tuah. Hi ruangah Kawl cozah a lung a hmui i a hngalnak a si fawn.\n𝗰) 𝗜𝗻𝗱𝗶𝗮: India ram zong a lut ve. Kawlram a dawt tuk caah cun si dawh cu a si lo. Tuluk an luh tuk tikah a thinphan dawh a si. Tuluk le India cu ramri kong ah a buai ciami an si. Atu le atu Indian ralbawi General pawl an phan lengmang. Tamu in Kalemyo in Mandalay tiang lam cawhpiak an timh. Tam ngai an cawh cang. Security ca bik ah si dawh a si. Cun India caah Tuluk bantukin sipuazi market tha ngai a si ve. India thil tam ngai Kawlram ah a lut. Superpower a si kho te dingmi India nih a ka dirpi tiah aa ruah. Kawl cozah cu zer tuk ve kaw ram thum komh in a komh zia a thiam ngai hna. Hi nih hin Kawl cozah a lung a thawnter i a zei a poi lo chin lengmang.\n𝗱) 𝗔𝗦𝗘𝗔𝗡 𝗿𝗮𝗺 𝗵𝗻𝗻𝗮: ASEAN ah a luh hnu in a hngal deuh fawn. Vawleicung komhnak bu ah kan i tel kho tiah an ruah. ASEAN nih an ruah ningin an hruai kho hna lo. Ram chungah buainak a um tik zongah zeipipa an i thlak kho lo. UN zong nih zeipipa an tuah kho lo. Kuzale a hei thlah tawn i Kawl General pawl nih lecture an pek hna i an kirter hna. Nihin tiang an tuah khawhmi a um lo. Khatlei in ASEAN meeting paoh ah an kai ve i vawleicung ramdang he tonnak caan tha an ngei lengmang. ASEAN member an sinak nih hin tha a pek ngai hna. An ral a thatter hna. A hupphengtu ah an i hman. Sipuazi lei cun zeipipa a bawm kho lo. Cucaah atu an i zuam bikmi cu nitlaklei nih sipuazi an phihmi hi phoih khawhnak a phunphun in lam an kawl.\n𝟮. 𝗞𝗮𝘄𝗹 𝗖𝗼𝘇𝗮𝗵 𝗥𝘂𝗮𝗵𝗻𝗶𝗻𝗴 (𝗣𝗼𝗹𝗶𝗰𝘆):\nA bikin miphunte caah tih a nung ngaimi cu “miphun pakhat, ram pakhat, biaknak pakhat” ti a si. Hi ruahning cu khuazeika cauk hmanh ah an langhter lo. Asinain Kawlram chungmi hna hi cozah pakhat, miphun pakhat, nunphung pakhat, holh pakhat, biaknak pakhat tangah a um khawh nakhnga lam tampi in an i zuam. Ruah setmat lo ahcun ramchungmi zong nih theih khawh a si lo. Cun Kawlram in a chuak cangmi hna zong nih mit in hmuh lo pinah nunnak in tuarnak a um lo caah hngalh ngaingai khawh a si lo. A ing, a tuarmi le mit in a hmu taktak mi nih fiang deuh in an hmuh khawh. Roman Empire chan lio zongah hi bantuk hi ruahnak policy hi a rak um balmi a si.\n𝗶) 𝗕𝗶𝗮𝗸𝗻𝗮𝗸 𝗽𝗮𝗸𝗵𝗮𝘁 (𝗢𝗻𝗲 𝗥𝗲𝗹𝗶𝗴𝗶𝗼𝗻): Biaknak kong hi a hmasa ah tial ka duh. Kawlram pumpi hi biaknak pakhat ah can dih an kan duh. Phungki pawl nih an ruah ahcun biaknak kal phung a si caah ruah thiam deuh a si. Asinain cozah nih kha rian kha aa hmaithlak tikah harnak le lungretheihnak tam tuk a chuak. Phungki lawng si loin minung cawnpiaktu (puansen aa aih lomi) kha an thlah hna i Khrihfa thawngtha chimtu hna report a tuah tawntu hi mah hna hi an si bik.\nLaimi dirhmun in kan chim ahcun:\n𝗮) 𝗡𝗴𝗮𝗸𝗰𝗵𝗶𝗮 𝗰𝗮𝘄𝗺𝗻𝗮𝗸: Lairam Myone khuapi paoh ah inn an sak i sifak, ngaktah, nu le pa a harmi fa kha an khawmh hna i an chiah hna. Cozah tuahmi a si nain phungki nih an zoh hna. Chaklei Lairam ah cun langhngan tukin an tuah lo. An khawmhmi ngakchia kha duhsah tein an cawnpiak hna, hmuhtheihnak an pek hna, ei din hnipuan fenh-aih le sianginn caah a herhmi an pek dih hna i Buddhist ah an luhter hna. Tang hra a awng khomi hna cu College tiang an kaiter hna lai. Lairam ah a ummi Myone 9 a um i Myone uktu Township Officer paoh (Vuanthok) cu Laimi a simi Buddhist nih tlaih dih dingin tuak a si. “Khrihfa nan si hi nan rak palh tuk” tiah a kan titu dingah Laimi lila kha hman an timh hna. Karen Buddhist le Khrihfa karlak ah an tuah bantuk kha a si ve lai. Laimi ngakchia tampi an lut cang.\n𝗯) 𝗧𝗵𝗮𝘄𝗻𝗴𝘁𝗵𝗮 𝗰𝗵𝗶𝗺 𝗸𝗵𝗮𝘄𝗵 𝗹𝗼𝗻𝗮𝗸: Khrihfa Thawngtha chimnak hi an hmurka in cun a luat tuk ko an ti nain a taktak ahcun luat tein chim khawh a har ngai cang. Tuk le velhnak hmun a tam cang. A um ciami Khrihfa chungah zeimawzat luatnak a um nain Khrihfabu thar dirhnak le zum lotu hna sinah thawngtha chimnak cu a har hringhran ko. Lairam zongah Buddhist pura an sak luaimai cang.\n𝗰) 𝗥𝗮𝗻𝗸 𝗸𝗮𝗶𝘁𝗲𝗿 𝗹𝗼: Khrihfami cu captain cung kai khawh a si ti lo. Atu lebang ah cun ralbawi cawnnak OTS sianginn ah Khrihfa telh a si ti lo. Khrihfami hi “tapung thawh an hmang” tiah an ruah a si rua. Military Engineering College le Military Medical College ah kainak nawl a um ti lo. Laimi Buddhist a simi kha an cawisan hna. Ni khatkhat ah Buddhist si dih ding kha an i tinhmi a si. Nawlngeihnak he tangka he an luh tikah sifak bikmi Laimi caah dir khawhnak a har ko.\n𝗶𝗶) 𝗠𝗶𝗽𝗵𝘂𝗻 𝗽𝗮𝗸𝗵𝗮𝘁 (𝗢𝗻𝗲 𝗽𝗲𝗼𝗽𝗹𝗲): Kawlram cu miphun tampi fonh in dirhmi ram a si. Mah miphun sinak cio kha thanchoter i an sunsakmi nunphung tehna zong kilvenpiak ding a si. Alan (flag) an tuah tikah State le Division vialte theihhngalhnak caah arfi 14 an rak cuanter. Upadi thar ah cun a lai ah Arfi nganpi pakhat lawng a um cang. Kawl nih dolhmi upadi a si. Hlan ah cun mahle holh in sianginn ah cawn khawhnak pek a rak si. Asinain nihin ah cun sianginn ah Laica cawn a um ti lo. Biaknak nih cun a ti khawh tawk aa zuam nain effective taktak in a tuah kho lo. Kawlholh le Kawlca tu cu tangcheu in Kawlram pumpi cawnter a si i mikip nih thiam dih dingin an tuah. Cuticun miphunpi pakhat chungah i fonh dih ding kha an ruahmi a si.\n𝗮) 𝗧𝗵𝗶𝘁 𝗹𝗮𝗸𝗻𝗮𝗸: Ralkap hi Kawlram hmun kildeng tiangin an phan cang. Lairam zongah a kildeng khuate tiangin an phan cang. An phaknak kipah nupi thit le laak an i zuam. An fale kha Kawl phun si ding kha a chung tinhmi a si.\n𝗶𝗶𝗶) 𝗖𝗼𝘇𝗮𝗵 𝗣𝗮𝗸𝗵𝗮𝘁: Nawlngeihnak cu Central Government lawngah a um. State cozah nih tuah khawhnak a ngeihmi a tlawm tuk. Cun State cozah kipah ralbawi cheuli cheukhat tel dih a si fawn lai. Caang kho lo dingin an tuah i cozah pakhat tangah khumh dih ding kha an ruahnak a si.\n𝟯. 𝗟𝗮𝗶𝗺𝗶 𝗗𝗶𝗿𝗵𝗺𝘂𝗻:\nLaimi kan dirhmun hi a lam kip in an kan deet i chuahnak lam a har chin lengmang. Kan vanchiat zong a si rua ka ti. India lei kan unau hna hi an i ning deuh ngai. Hi tlukin cozah nih an kan deet tikah Laimi kan lungput hi lungtling lo ngai a si fawn. Kan miphun nih ral phun hnih kan ngei. Chunglei ral le Lenglai ral (Internal & Extranal enemy) kan ti lai.\n𝗶) 𝗖𝗵𝘂𝗻𝗴𝗹𝗲𝗶 𝗥𝗮𝗹: Laimi hi mi tlawmte kan si nain kan lung aa khat kho lo. Kan holh aa dan ruangah a si bik men lai. ZBC President ka rak si lioah ka hmuhmi cu a chung taktak in kan i dawt khawh lo hi a si. Tidim, Falam, Hakha, Thlanglei Lairam kan dihlak in lungkhat riantuan ti taktak a har ngai ko. CNF riantuannak zongah cu bantuk thiamthiam a si kan ti lai. Lairam cozah uknak hrimhrim ah i report a tam tuk. Detah Party Chairman Pu E.K Kim Ngin zong nih kan lungthin putning a zoh tikah a khuaruah a rak har ngai. Uknak township zongin kan i dang i kan mawh lo kan ti lai. Akhunhzi a hmete zong biatak tukin kan i cuh. Kan duhmi kan hmuh lo ahcun Lairam then lai kan tih lo. Biaknak lei hmanh ah holh aa khat bakmi Zotung mi tlawmte an si nain Association 2 ah an i then. Atu hi 3 ah then an i zal. Matu zong then 3 ah an i then. Kanmah Laitlai deuh hmanh hi kan i then liangluang i kan holh hmetete kan dirpi chin lengmang. Tidim pa, Falam pa, Thlanglei Laimi pa he thinlung taktak in chiatnak thatnak i hrawm khawh a har ko. Kan pa Rev. Van Bik zong a lung a dong ngai ti a rak si. Mizoram hna cu holh pakhat an i hrawm kho dih. Kannih cu kan si kho lo. Thil hmete zongah kan i dang chin lengmang. Kan holh, kan ca kan thlau chin cuahmah, akhunhzi a umnak paoh kha kan fuh lengmang. Mi nih hloh an kan timh pinah kanmah le kanmah kan i khat kho lo. Kan i rem lo deuh paoh ah a kan uktu an tha a nuam. Hihi “Chunglei Ral” ka timi cu a si.\n𝗶𝗶) 𝗟𝗲𝗻𝗴𝗹𝗲𝗶 𝗥𝗮𝗹: Lenglei ral cu a cunglei ah kan chim cang bantukin miphunpi le nawlngeitu nih aphunphun in dolh an kan timh chin lengmangmi tehna, miphunpi biaknak ah luh dingin aphunphun in an kan deet ning tehna, uknak pakhat tangah caang kho loin an kan temtawn ning tehna hi a lenglei in a rami ral lawngte an si. Tlaihkhihnak le thongtlaknak tampi a um. Chunglei ral ruangah kan lung aa khat lo i deetkhawt kan fawi tuk. Nawlngeihnak hriamnam le tangka he a rat tikah cun a runven awk a har chinchin. Akhunhzi aphunphun he duhnung ngai in a ra fawn i mi cheukhat caah a miak deuhmi paoh kha thim a fawi tuk cang. Minung nih kan tlawm chinchin i harnak kan ton tikah kan i chanh kho fawn lo. Hihi kan dirhmun ka hmuhning a si. A si kun ahcun zeitindah kan um lai? Thlitu a hrannak lei paoh ah maw kan tluk lai. A fawilannak paoh in dah kan ruah lai. Ka miphun a va tlau te zongah “zei ti awk tha” kan ti lai maw? Hihi nihin Laimi caah a ngan bikmi challenge a si.\n𝗶𝗶𝗶) 𝗗𝗮𝗻𝗴𝗲𝗿 𝗣𝗼𝗶𝗻𝘁 𝗮𝗵 𝗸𝗮𝗻 𝘂𝗺: Nihin Laimi kan dirhmun hi tihnung dirhmun (danger point) ah kan um cang. Chunglei ral nih a cak chinchin. Kan unau cheukhat nih cozah ralkap he i bawmh in mah le mah i hloh timhnak a um. Lenglei ral nih a kan deet chinchin. Miphun tenau kan sinak hi a lang lengmang. Mah zawnruahnak a cak chinchin. Hmailei ah kal khawh a si ti lo. Kan naule cheukhat nih ram kip kal in aphunphun an i zuam nain zeihmanh thlennak caah a thahnem lo. Hnulei tolh ding le tlak lawng a taang. Kan si a fak chin lengmang. Kan ram a har chin lengmang. Lairam dawhte kan siang lo kan ti tawnmi zong zaamtaak cuahmah mi ram a si cang. Cucaah danger point ah kan um cang, ka tinak a si.\nMinung cu a rawl a taam ahcun a pawkhimnak a kawl a herh. Hihi cu minung phung a si. Kan har tuk cang ahcun pawkhim deuhnak hmun ah kal phung a si ko. Nihin ramleng ah chuah kan i zuam. Lam aphunphun in kan kawl. Kan chuah khawh tikah eidin awk a harmi chungkhar kha vun cawm a si. Mah nunnak he kaltaakmi chungkhar ca he lungrethei ngai in tuan a si. A fawi lo. Hi dirhmun hi kan duh in kan i thimmi cu a si lo. Khuacaan le thil sining nih a kan luhpi tu a si. A thawng deuhmi, a fim deuhmi, aa dawh deuhmi kan taang set ti lo. Kal khawhnak lam a awn ahcun kan dihlak in kal duhnak a um. Cun nihin ramdang a phanmi hna nih Lairam an dawt. An ti khawh tawkin bawmhnak phunphun an tuah. Mautam kong zongah siaherh ngai in an tuan i kan i lawm ngai. Asinain tihnung dirhmun in kan luat lo. Atu lungfimmi le ramdawtnak a ngeimi an thih dih hnuah zeidah kan can lai? Pemnak ram i a chuakmi tefa hrinhniang hna nih an thei kho ti lai maw? Ka hawipa ABC General Secretary Roy Medley nih chan thum a peh ahcun chuahkehnak miphun holh le nunphung a lo cang a ti. Hmaan dawh ngai a si.\n𝗘𝘅𝗼𝗱𝗮𝘀 kan timi hi sal cannak Izip ram chuahtaak in Kanaan ram kalnak kong a si. Kanaan ram an phakmi cu anmah ram ah a cang. Asinain kannih Exodas cu Israelmi Exodas bantuk a si lo. Kannih Exodas cu mah ram kaltaak in Laimi nakin a fim deuhmi le a rum deuhmi miphunpi chungah va luh a si. Ram le miphun sinak ngei ti loin miphunpi nih dolh dingin vung luh khi a si. Nihin caan karlak kan i lawmhnak hi ruah siarmar ah mitkuh a thaw thlu lo. Tihnung dirhmun ah a kan phakpitu pakhat a si thiamthiam. Kan i thim ding a tlawm ko. Zeitindah kan tuah lai. Hi ca ka tial tikah aho pumpak mawhchiatnak pakhat hmanh aa tel lo. Keimah lila hi Yangon ah a ummi ka si. Kei zong kaa tel ve. Midang pemvaih le kan pemvaih ning aa khat lo. Kan miphun cungah kan lungput a biapi ngai. Zeitindah tih a nungmi dirhmun in kan chuah khawh lai? Zeitindah kan luat khawh lai? Laimi Upa khuaruat kho deuh vialte ruahnak chuah cio dingin kan sawm hna.\nNOTE: Mah cabia hi Laimi kan pa tleicia Rev. Dr. Sang Awr nih a tialmi Laiforum ah an rak thlah chinmi a si. A rel rih lomi nih rel cio ding ah siaherhnak he kan vun thlah than.


Laksawng Petu A Nawl Zulh Kan Herh – Van Arfi Bangin Ceu\nBianabia ah, wedding kan kal tikah mi tampi nih tangka in laksawng kan pek hna. A ruang cu an duhnak ah hmang hna seh kan ti. Tangka $100 kan tialmi chung ah “mah hi coffee dinnak lawng bak ah nan hmang lai” tiah tial usih law monu le mopa an i lawm tuk lem lai ka zum lo. Nain “Home Depot $100” gift card kan pek hna asi ah cun Home Depot bak lawngah hi laksawng hi hman khawh asi ti an theih. Pathian vel le dawtnak hi teh “tangka $100” bantukin duhnak paoh hman ding maw asi hnga? Asi lo le “Home Depot Gift Card $100” bantukin dah hmannak hmun theihter in pek kan si?\nFree, but with God’s purpose\nBible ca chung i Pathian nih laksawng a kan pek tikah mah ti hin kan ruah ve rua ka ti tawn. Pathian laksawng a kan pekmi hna hi kan hman lo, asi lo le hman kan huam lo, asi lo le a duh ning in kan hman lo asi ah cun, Pathian laksawng a co lomi he kan i lo ko. Solomon cu Bawipa nih a ram hruainak ah rumnak le fimnak a pek nain a mah nuamhnak ah a hman. Samson cu Bawipa nih ram biaceihtu ah tthawnnak a pek nain, amah le amah cawisan dingah a nun chung a hmang. Bible ca chungah hibantuk minung hna hi an tam tuk caah “warning” pek kan si peng.\nJesuh Khrih sin in a rami khamhnak cu a lak-ka asi, tuahsernak a tel lo. Efesa 2:8-9 Nannih cu vel an ngeih hna caah an khamh hna i khamhnak nan hmuh cu amah nan zumhnak thawngin a si. Khamhnak nan hmuhmi cu nanmah tuahmi a si lo, Pathian laksawng a si. Hi kongah hin nan i porhlawt khawhmi zeihmanh a um lo, zeicaahtiah nanmah ṭuannak thawngin nan hmuhmi a si lo. Pathian vel timi cu zumhnak thawngin Jesuh Khrih chung in pek kan si. Mah bal te cu, Pathian nih a kan peknak aruang a um i mah caah cun hman ding kan si. Zumhnak thawngin khamh kan conak cu Fapa Jesuh Khrih muisam kan kennak hnga asi! A taktak ti ah cun Pathian laksawng le thluachuah vialte hi Jesuh Khrih muisam kan ken khawh nak hnga pekmi kan si.\nKhamh kan conak le Pathian fa si khawhnak cu i chiah sawhsawh ding ah pek kan si lo. Midang sinah vai porhlaw ding ah pek kan si lo. Duh caan lawngah Pathian thangthatnak caah pek kan si lo.\nPathian vel hi kan cohlan tak ah cun Pathian duh ning in kan nun a hau. Kan nunnak a thar caah a man cu pek piak kan si cang nain, Pathian duh ning in nun ding ah sawm kan si. Paul nih cun Filipi 2:12 ah Nan khamhnak a tlin khawh nakhnga, ther le phang lengmang in ṭuan ko u. Nan khamhnak caah tuan uh a ti duhnak asi lo, nan khamhnak a tlin khawh nakhnga ti duhnak cu… khamhnak Bawipa sin in kan co mi hi amah duhnak in kan nun hlan lo cun a tling lo tinak asi. Mirang holh cun “work out your salvation” tiin asi i, nan khamhnak kha excercise tuahter uh a ti duhnak khi asi.\nGuitar ai dawh tak le a man fak tak mi kha a hman in hmang loin voikhat te lumnak ding caah a hmangmi cu mi hruk asi. Cu bantukin vawlei ah man sunglawi bikmi Pathian fa sinak a comi hna nih Pathian fa kan sinak thluachuah vialte hi hmang loin voikhat nuamhnak ca men te ah Sehtan duhnak le pumsa duhnak kan zulh peng ah cun mi hruk kan si ve.\nFree, for God\nNa nunnak ahhin Pathian laksawng a cohlan zia na thiam maw van i check hmasa.\nKhamh na si nak le Pathian fa na si nak hi lunglawmhnak lawng in maw na donghter asi lo le na nunnak ah an lang maw (Mi na ngaithiam maw? Mi thlei dannak na ngeih maw? Na hmurka na bichim nai sum maw?)\nZing chiar te Thiang Thlarau sinah a dawtnak a lianngan zia hi ka theihter ti hi thlacamnak tuah.\nRocotu na sinak kha nai philh lonak hnga, Bible carel dai thlang hlah. Bible ca hi by-heart in ciah khawh asi cun a tha cem.\nPathian pennak hi a kau chin lengmang nak hnga zeitindah kai tel khawh ve lai tiah Thiang Thlarau hi biaruah peng.\nIsrael mi hna cu Egpyt ram in khamh an si. Khamh sawhsawh in khamhmi cu asi lo. Bawipa thangthat ding i a zumlotu hna caah “Pathian miphun” hna hi zeidah an lawh tiah langhter ding caah asi.\n“Zeitintiah nannih cu Bawipa nan Pathian caah miphun thiang nan si; Bawipa nan Pathian nih vawlei cung i a ummi miphun vialte chungin nannih cu amah ro caah an thim cang hna.” Deut 7:6